**KRETINGOS MARIJOS TIŠKEVIČIŪTĖS MOKYKLOS**

**2021–2022 IR 2022–2023 MOKSLO METŲ IKIMOKYKLINIO, PRIEŠMOKYKLINIO, PRADINIO UGDYMO IR PAGRINDINIO UGDYMO PROGRAMŲ UGDYMO PLANAS**

Kretinga

2021 m.

**Turinys**

1. BENDROSIOS NUOSTATOS ..................................................................................................3
2. UGDYMO ORGANIZAVIMAS ...............................................................................................6
3. PRADINIO UGDYMO PROGRAMOS ĮGYVENDINIMAS..................................................17
4. MOKINIŲ, TURINČIŲ SPECIALIŲJŲ UGDYMOSI POREIKIŲ

(IŠSKYRUS ATSIRANDANČIUS DĖL IŠSKIRTINIŲ GABUMŲ),

UGDYMO ORGANIZAVIMAS..............................................................................................27

1. PRADINIO UGDYMO INDIVIDUALIZUOTOS, PAGRINDINIO

UGDYMO INDIVIDUALIZUOTOS PROGRAMOS IR SOCIALINIŲ

ĮGŪDŽIŲ UGDYMO PROGRAMOS ĮGYVENDINIMAS....................................................31

PRIEDAS.

PATVIRTINTA

Kretingos Marijos Tiškevičiūtės

mokyklos direktoriaus 2021 m. rugpjūčio 30 d.

įsakymu Nr. V1-26

**KRETINGOS MARIJOS TIŠKEVIČIŪTĖS MOKYKLOS**

**2021–2022 IR 2022–2023 MOKSLO METŲ IKIMOKYKLINIO, PRIEŠMOKYKLINIO, PRADINIO UGDYMO IR PAGRINDINIO UGDYMO PROGRAMŲ UGDYMO PLANAS**

**I SKYRIUS**

**BENDROSIOS NUOSTATOS**

1. Kretingos Marijos Tiškevičiūtės mokyklos (toliau – Mokykla) 2021–2022 ir 2022–2023 mokslo metų ikimokyklinio, priešmokyklinio, pradinio ugdymo ir pagrindinio ugdymo programųugdymo planas (toliau – Mokyklos ugdymo planas) reglamentuoja ikimokyklinio, priešmokyklinio, pradinio ugdymo programos, pradinio ugdymo programos ją pritaikius mokiniams, turintiems specialiųjų ugdymosi poreikių, pradinio ugdymo individualizuotos ugdymo programos, pagrindinio ugdymo individualizuotos ugdymo programos, socialinių įgūdžių ugdymo programos taip pat ir neformaliojo vaikų švietimo programų (toliau – NŠV programos) įgyvendinimą mokykloje.

2. Mokyklos ugdymo plano tikslas – apibrėžti ikimokyklinio, priešmokyklinio, pradinio ugdymo programų, pradinio ugdymo individualizuotos ugdymo programos, pagrindinio ugdymo individualizuotos ugdymo programos, socialinių įgūdžių ugdymo programos (toliau – Ugdymo programų) vykdymo reikalavimus ugdymo turiniui formuoti ir ugdymo procesui organizuoti mokykloje, sudarant lygias galimybes kiekvienam mokiniui siekti asmeninės pažangos ir įgyti mokymuisi visą gyvenimą būtinų kompetencijų, kuriais vadovaudamasi mokykla, atsižvelgiant į sąlygas, turimas lėšas, bendruomenės poreikius, gali savarankiškai bei tikslingai planuoti ir organizuoti ugdymą.

3. Mokyklos ugdymo plano uždaviniai:

3.1. pateikti ugdymo organizavimo gaires ugdymo procesui mokykloje organizuoti;

3.2. nurodyti pamokų skaičių, skirtą ugdymo programoms įgyvendinti;

3.3. gerinti mokinių pasiekimus tobulinant mokymą;

3.4. sudaryti sąlygas mokiniams aktyviai mokytis, praktiškai veikti, išnaudoti įvairių aplinkų galimybes;

3.5. pritaikyti ugdymo turinį pagal mokinių amžiaus tarpsnį, turimą patirtį, specialiuosius ugdymo poreikius, gebėjimus, mokymosi stilių, tempą;

3.6. individualizuoti ir diferencijuoti ugdymo turinį, siekiant sudaryti galimybes kiekvienam mokiniui įgyti kompetencijų – žinių, gebėjimų ir nuostatų;

3.7. susitarti dėl mokinių pažangos ir pasiekimų vertinimo būdų ir formų dermės;

3.8. panaudoti Nacionalinio mokinių pasiekimų patikrinimo įrankių duomenis ugdymo kokybei įvertinti ir gerinti.

4. 2020–2021 mokslo metų Mokyklos ugdymo plano įgyvendinimo veiksmingumas:

Mokyklos 2020–2021 mokslo metų ugdymo plano veiksmingumas aptartas 2021 m. birželio 16 d. mokytojų tarybos posėdyje Nr. V3-3. Mokyklos ugdymo planas buvo parengtas pagal Švietimo ir mokslo ministerijos parengtus Bendruosius ugdymo planus. Ugdymo planą rengė direktoriaus įsakymu patvirtinta darbo grupė, pritarė mokytojų taryba ir mokyklos taryba, suderinta su Kretingos rajono savivaldybės įgaliotais atstovais. Ugdymo planą įsakymu patvirtino direktorius.

Ugdymo plane buvo numatyta ikimokyklinio, priešmokyklinio, pradinio ugdymo, individualizuotų pradinio, individualizuotų pagrindinio ir socialinių įgūdžių ugdymo programų vykdymas, ugdymo proceso organizavimas, mokinių pasiekimų vertinimas, mokinių pamokų krūvis, neformalusis švietimas ir kt.

2020–2021 mokslo metais mokyklą lankė 377 vaikai ir mokiniai, iš jų 106 mokiniai, turintys specialiuosius ugdymosi poreikius:

- pagal ikimokyklinio ir priešmokyklinio ugdymo programas mokėsi – 159 vaikų, iš jų 6 ikimokyklinio ir priešmokyklinio amžiaus ugdytiniams, lankantiems raidos sutrikimų grupę, buvo parengtos individualios ugdymo programos. 42 priešmokyklinio ugdymo grupės ugdytinių mokslo metų pabaigoje pasiekė deramą mokyklai brandos lygį ir tęs ugdymąsi 1 klasėje, iš jų didžioji dauguma mokysis mūsų mokykloje. Sėkmingai įgyvendinta ikimokyklinio ugdymo programa: visi 117 vaikų, kurie ugdėsi pagal ikimokyklinio ugdymo programą padarė pažangą ir tęs ugdymą pagal vyresnio amžiaus programas;

- pagal pradinio ugdymo programas mokėsi 190, iš jų 8 mokiniai mokėsi pagal pritaikytas lietuvių kalbos, matematikos ir anglų kalbos pradinio ugdymo programas. 189 pradinio ugdymo programos mokiniai mokslo metų pabaigoje padarė reikiamą pažangą. 142 pirmų – trečių klasių mokiniai perkelti į aukštesnes klases, 47 ketvirtos klasės mokiniams įteikti pradinio mokslo baigimo išsilavinimo pažymėjimai. 1 mokinys paliktas kartoti pirmos klasės kursą;

- pagal individualizuotas pradinio ugdymo, individualizuotas pagrindinio ugdymo ir socialinių įgūdžių ugdymo programas jungtinėse specialiojo ugdymo klasėse mokėsi 29 mokiniai. 2 mokiniai buvo mokomi namuose. Visi šių klasių mokiniai padarė pažangą ir perkelti į aukštesnes klases, iš jų 1 ketvirtos klasės mokiniui įteiktas pradinio ugdymo ir 5 pagrindinio ugdymo 10 klasės mokiniams pasiekimų pažymėjimai.

Tenkinant pradinio ugdymo mokinių ugdymo(si) poreikius ir mokinių, turinčių specialiųjų poreikių, poreikius, ugdymo valandos paskirtos tikslingai, panaudotos visos ugdymo plano galimybės. Pamokų pasiskirstymas atitiko Bendrųjų ugdymo planų reikalavimus ir mokinių poreikius bei mokyklos galimybes. Organizuojant ugdymo procesą buvo laikomasi Mokyklos parengtų Tvarkų.

Pamokų skaičius fiksuotas elektroniniame dienyne (TAMO) atitinka ugdymo plano numatytą valandų skaičių. Visos pamokos buvo pavaduojamos ir skirtumai, įgyti dėl mokinių ar mokytojų ligos, jų dalyvavimo kvalifikacijos kėlimo renginiuose, kompensuoti.

Tinkamai panaudotos 10 mokslo dienų mokinių ugdomajai, kultūrinei, pažintinei, turistinei, sportinei veiklai. Mokytojos savo nuožiūra integravo atskirus mokomuosius dalykus, vykdė integruotus projektus.

Pakankamas dėmesys buvo skiriamas mokinių, turinčių specialiųjų poreikių, ugdymui, organizuota pagalba mokiniams, mokytojams. Kiekvienam specialiojo ugdymo klasių mokiniui parengti individualūs ugdymo planai, paskirtos visos privalomų dalykų pamokos mokomiesiems dalykams, specialiosioms pamokoms: gydomajai mankštai, koreguojamosioms kūno kultūros pratyboms, individualioms ir grupinėms logopedinėms ir specialiosioms pratyboms. Jungtinių specialiojo ugdymo klasių mokinių, baigusių individualizuotą pagrindinio ugdymo programą, socialinių įgūdžių ugdymo planų dalykai, atsižvelgiant į mokinių gebėjimus, mokyklos galimybes ir tėvų bei mokinių pageidavimus, integruoti į jungtinių specialiojo ugdymo klasių ugdymo planų lenteles, pagal kurias parengti kiekvienam socialinių įgūdžių programos ugdymo mokiniui individualūs ugdymo planai. Mokinius, dėl sveikatos nelankančius specialiojo ugdymo klasės, namuose ugdė specialusis pedagogas, kuris, atsižvelgdamas į individualius vaiko gebėjimus, kartu su tėvais (globėjais) sudarė individualią ugdymo programą, lavino vaiko gebėjimus, konsultavo tėvus. Jiems parengti individualūs mokymo namuose planai. Mokiniams ir vaikams su kalbos ir komunikacijos sutrikimais buvo teikiama logopedinė pagalba, vykdoma kalbos ir komunikacijos, rašymo ir skaitymo sutrikimų prevencija. Visiems specialiojo ugdymo klasių mokiniams buvo teikiama medicininė pagalba.

Panaudotos visos neformaliojo švietimo valandos saviraiškos programoms: meniniams, kalbiniams, technologiniams, sportiniams mokinių gebėjimams ugdyti, bei tautiniam tapatumui ugdyti muzikos, šokių, dailės, anglų kalbos, saugaus eismo, sveikos gyvensenos, sporto būreliuose, popamokiniuose renginiuose, šventėse.

Mokyklos ugdymo planas, vadovaujantis mokyklos išsikeltais tikslais, atsižvelgiant į bendruomenės poreikius, mokyklos turimas galimybes - buvo nuosekliai įgyvendinamas.

Įgyvendinant mokyklos tikslą – gerinti ugdymo kokybę, modernizuojant ugdymosi aplinkas, siekiant užtikrinti mokinių saugumą ir savalaikės pagalbos teikimą, įgyvendinti šie uždaviniai:

- didinti pamokos veiksmingumą, keliant ugdyme konkrečius ir pamatuotus ugdymosi uždavinius, įtraukiant mokinius į jų formulavimą;

- ugdymo procesą grįsti inovatyvumu ir tyrinėjimu;

- skatinti socialinį emocinį ugdymą, sveikos gyvensenos ir prevencinių programų įgyvendinimą.

Pagal galimybes mokykloje buvo organizuojamos ir rengiamos valstybinės, kalendorinės, tradicinės šventės ir renginiai: ,,Europos kalbų diena“, ,,Rudens taku“, ,,Pyragų diena“, ,,Žemė – mūsų namai“, ,,Kalėdų stebuklo belaukiant“, ,,Sveikatingumo diena“, Kaziuko mugė, Karjeros ugdymo diena. Aktyviai dalyvauta prevencinėse savaitėse: ,,Mokėkime pasakyti ne“, ,,Saugaus eismo savaitė“, „Judumo savaitė“ . Akcijose: ,,Savaitė be patyčių“, Tolerancijos diena ir kt.

Vykdyti mokyklos, rajoniniai, respublikiniai ir tarptautiniai projektai, tęstines programas,: „Twinning Label“ – susipažino su įvairių šalių tradicijomis ir papročiais; ES struktūrinių fondų ir LRV biudžeto lėšomis finansuojamas projektas „Mokyklų aprūpinimas gamtos ir technologinių mokslų priemonėmis“, mokykloms, vykdančioms pradinio ugdymo programas; bendri projektai su Kretingos sutrikusio intelekto žmonių globos bendrija „Viltis“. Neįgalaus jaunimo sveikatinimo per sportą programa „Judėk su draugais“; Sporto projektas „Judėk ir sau padėk“ bendrai finansuojamas valstybės Sporto rėmimo fondo lėšomis, kurį administruoja Švietimo, mokslo ir sporto ministerija ir Švietimo mainų paramos fondas; Projektas „Žaidimai moko“; Projektas „Ko negali viena, gali dvi mokyklos“; Projektas ,,Mes skirtingi ir ypatingi, bet mes kartu“; Prevencinių programų, finansuojamų Kretingos rajono savivaldybės biudžeto lėšomis „Surask raktus į sėkmę“. Dalyvauta konkursuose, festivaliuose, parodose, koncertuose ir akcijose.

Mokykloje organizuojamas neformalusis švietimas ne tik tenkina mokinių saviraiškos poreikius, bet ir puikiais veiklos rezultatais skleidžia informaciją apie mokyklą, gerina jos įvaizdį vietos bendruomenėje. Neformaliajam švietimui skirta 25 savaitinės pamokos, būrelius lankė 210 mokinių. Parengtos 9 programos, veikė šie būreliai: jaunučių ansamblis, teatro būrelis, jaunųjų tyrėjų būrelis, informacinių technologijų būrelis pradinių klasių mokiniams, jaunučių šokių būrelis, matematikos būrelis „Skaičių šalis“, muzikos būrelis, informacinių technologijų būrelis specialiųjų klasių mokiniams, sporto būrelis. 148 mokiniai lankė šiuos NŠV būrelius: robotika, gimnastika, pramoginiai šokiai, anglų k, sporto ir kt.

Mokinių pasiekimai 2019–2020 ir 2020–2021 mokslo metais pagerėjo net 21 proc. Išaugo mokinių, pasiekiančių aukštesnijį ir pagrindinį pasiekimų lygį dalis, o turinčių patenkinamą pasiekimų lygį - sumažėjo. Apibendrinus Mokyklos ugdymo plano įgyvendinimą, mokinių ugdymosi pasiekimus, atsižvelgiant į nacionalinio 2021 m. gegužės mėnesį vykdyto ketvirtų klasių mokinių pasiekimų patikrinimo gerus skaitymo ir matematikos testų rezultatus, galime teigti, kad Mokyklos ugdymo planas 2019–2020 ir 2020–2021 mokslo metų įgyvendintas pakankamai gerai.

Rengiant 2021–2022 ir 2022–2023 metų ugdymo planą didesnį dėmesį skirti ugdymo kokybės gerinimui, atsižvelgiant į individualius vaiko gebėjimus ir poreikius, pabrėžiant jo asmeninę pažangą, suteikiant mokiniams palankias galimybes išskleisti individualius gebėjimus ir patirti asmeninę sėkmę; saugios, jaukios mokyklos ugdymo aplinkos kūrimui, moderniųjų technologijų panaudojimą ugdomojoje veikloje; kuo veiksmingiau panaudoti ugdymo plano galimybes ugdymo proceso, pamokos tobulinimui, neformaliojo švietimo veiklos efektyvumui; didinti pagalbos teikimo specialistų darbo efektyvumą vaikams ir mokiniams, turintiems specialiųjų ugdymosi poreikių.

5. Kretingos Marijos Tiškevičiūtės mokyklos 2021–2022 ir 2022–2023mokslo metų ugdymo planas rengiamas ir įgyvendinamas vadovaujantis Pradinio, pagrindinio ir vidurinio ugdymo programų aprašu, patvirtintu Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1309 „Dėl Pradinio, pagrindinio ir vidurinio ugdymo programų aprašo patvirtinimo“ (toliau – Ugdymo programų aprašas), Pradinio ir pagrindinio ugdymo bendrosiomis programomis, patvirtintomis Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433 „Dėl Pradinio ir pagrindinio ugdymo bendrųjų programų patvirtinimo“ (toliau – kartu Pradinio ir pagrindinio ugdymo bendrosios programos, o kiekviena atskirai – Pradinio ugdymo bendrosios programos, Pagrindinio ugdymo bendrosios programos), Geros mokyklos koncepcija, patvirtinta Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1308 „Dėl Geros mokyklos koncepcijos patvirtinimo“, 2021–2022 ir 2022–2023 mokslo metų pradinio, pagrindinio ir vidurinio ugdymo programų bendraisiais ugdymo planais (toliau – Bendrieji ugdymo planai), patvirtintais Lietuvos Respublikos švietimo, mokslo ir sporto ministro 2021 m. gegužės 3 d. įsakymu Nr. V-688, Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049 „Dėl Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“ (toliau – Mokymosi formų ir mokymo organizavimo tvarkos aprašas), Priešmokyklinio ugdymo bendrąja programa, patvirtinta Lietuvos Respublikos švietimo ir mokslo ministro 2014 m. rugsėjo 2 d. įsakymu Nr. V-779, Priešmokyklinio ugdymo tvarkos aprašu, patvirtintu Lietuvos Respublikos švietimo ir mokslo ministro 2016 m. liepos 22 d. įsakymu Nr. V-674, Ikimokyklinio ugdymo metodinėmis rekomendacijomis (ŠAC, 2015 m.**),** Lietuvos higienos normą HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773 (nauja redakcija, patvirtinta 2017 m. kovo 13 d. Nr. V-284), Lietuvos higienos normą HN 75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“ (nauja redakcija), patvirtinta Lietuvos Respublikos sveikatos apsaugos ministro 2016 m. sausio 26 d. įsakymo Nr. V-313, Kretingos Marijos Tiškevičiūtės mokyklos strateginiu veiklos planu, patvirtintu mokyklos direktoriaus 2021m. vasario 23 d. įsakymu Nr. V1-9, Kretingos Marijos Tiškevičiūtės mokyklos ikimokyklinio ugdymo programa, kuriai pritarta Kretingos rajono savivaldybės administracijos direktoriaus 2017-06-30 įsakymu Nr. A1-592, ir kitais pradinį, ikimokyklinį ir priešmokyklinį ugdymą bei neformalųjį vaikų švietimą reglamentuojančiais dokumentais (švietimo stebėsenos, nacionalinių ir tarptautinių mokinių pasiekimų tyrimų duomenimis ir rekomendacijomis, mokinių pasiekimų ir pažangos rekomendacijomis mokyklos įsivertinimo ir išorės vertinimo duomenimis), teisės aktais.

6. Mokyklos ugdymo plane vartojamos sąvokos:

6.1. **Dalyko modulis** – apibrėžta, savarankiška ir kryptinga ugdymo programos dalis;

6.2. **Laikinoji grupė** – mokinių grupė dalykui pagal modulį mokytis, diferencijuotai mokytis dalyko ar mokymosi pagalbai teikti;

6.3. **Mokyklos ugdymo planas** – mokykloje vykdomų ugdymo programų įgyvendinimo aprašas, parengtas vadovaujantis Bendruoju ugdymo planu;

6.4. **Pamoka** – pagrindinė nustatytos trukmės nepertraukiamo mokymosi organizavimo forma;

6.5. **Specialiosios pratybos** – švietimo pagalbos teikimo forma mokiniams, turintiems specialiųjų ugdymosi poreikių, skirta įgimtiems ar įgytiems sutrikimams kompensuoti, plėtojant gebėjimus ir galias;

6.6. **Ugdomoji veikla** – pagrindinė kasdienio ugdymosi organizavimo forma ikimokyklinio ir priešmokyklinio amžiaus grupėse;

Kitos Mokyklos ugdymo plane vartojamos sąvokos atitinka Lietuvos Respublikos švietimo įstatyme ir kituose švietimą reglamentuojančiuose teisės aktuose vartojamas sąvokas.

**II SKYRIUS**

**UGDYMO ORGANIZAVIMAS**

**PIRMASIS SKIRSNIS**

**MOKSLO METŲ TRUKMĖ**

7. Mokslo metų pradžia – einamųjų metų rugsėjo 1 d., pabaiga – kitų metų rugpjūčio 31 d. Mokslo metus sudaro: ugdymo procesas ir laikas, skirtas mokinių poilsiui – atostogoms. Mokiniams skiriamos: rudens, žiemos (Kalėdų), žiemos, pavasario (Velykų) ir vasaros atostogos.

8. Mokykloje mokomasi penkias dienas per savaitę.

9. Mokykla priėmė sprendimus dėl ugdymo organizavimo 2021–2022 mokslo metais:

9.1. pradinio ugdymo proceso trukmė 2021–2022 mokslo metais:

9.1.1. mokslo metai ir ugdymo procesas pradedamas 2021 m. rugsėjo 1 d. Ugdymo proceso trukmė – 175 ugdymo dienų;

9.1.2. ugdymo procesas baigiamas 2022 m. birželio 9 d.

9.2. specialiojo pagrindinio ugdymo ir socialinių įgūdžių ugdymo programos ugdymo proceso trukmė 2021–2022 mokslo metais:

9.2.1. mokslo metai ir ugdymo procesas pradedamas 2021 m. rugsėjo 1 d. Ugdymo proceso trukmė – 185 ugdymo dienų;

9.2.2. ugdymo procesas baigiamas 2022 m. birželio 23 d.

9.3. ikimokyklinio ugdymo ir priešmokyklinio ugdymo programų ugdymo proceso trukmė 2021–2022 mokslo metais:

9.3.1. mokslo metai ir ugdymo procesas pradedamas 2021 m. rugsėjo 1 d. Ugdymo proceso trukmė – 160 ugdymo dienų;

9.3.2. ugdymo procesas baigiamas 2022 m. gegužės 31 d.

10. Mokykla priėmė sprendimus dėl ugdymo organizavimo 2022 – 2023 mokslo metais:

10.1. pradinio ugdymo proceso trukmė 2022–2023 mokslo metais:

10.1.1. mokslo metai ir ugdymo procesas pradedamas 2022 m. rugsėjo 1 d. Ugdymo proceso trukmė – 175 ugdymo dienų;

10.1.2. ugdymo procesas baigiamas 2023 m. birželio 8 d.

10.2. specialiojo pagrindinio ugdymo ir socialinių įgūdžių ugdymo programos ugdymo proceso trukmė 2022–2023 mokslo metais:

10.2.1. mokslo metai ir ugdymo procesas pradedamas 2022 m. rugsėjo 1 d. Ugdymo proceso trukmė – 185 ugdymo dienų;

10.2.2. ugdymo procesas baigiamas 2023 m. birželio 22 d.

10.3. ikimokyklinio ugdymo ir priešmokyklinio ugdymo programų ugdymo proceso trukmė 2022–2023 mokslo metais:

10.3.1. mokslo metai ir ugdymo procesas pradedamas 2022 m. rugsėjo 1 d. Ugdymo proceso trukmė – 160 ugdymo dienų;

10.3.2. ugdymo procesas baigiamas 2023 m. gegužės 31 d.

11. Mokykla priėmė sprendimus dėl 2021–2022 ir 2022–2023 mokslo metų skirstymo pusmečiais ir jų laiko nustatymo:

|  |  |  |
| --- | --- | --- |
| Pusmetis | 2021–2022 mokslo metai | 2022–2023 mokslo metai |
| pirmas | rugsėjo 1 d. – sausio 20 d. | rugsėjo 1 d. – sausio 20 d. |
| antras | sausio 21 d. – mokslo metų pabaiga | sausio 21 d. – mokslo metų pabaiga |

12. Mokykla priėmė sprendimus dėl 2021–2022 ir 2022–2023 mokslo metais numatomų priešmokyklinio, pradinio ir specialiojo ugdymo mokinių atostogų, jų datų, trukmės:

12.1. ugdymo procese mokiniams skiriamos rudens, žiemos (Kalėdų), žiemos, pavasario (Velykų) atostogos, kurių bendra trukmė 2021–2022 mokslo metais – 21, o 2022–2023 mokslo metais – 21 ugdymo dienų. Į atostogų trukmę neįskaičiuojamos švenčių ir poilsio dienos;

12.2.mokinių atostogos 2021–2022 mokslo metais:

|  |  |
| --- | --- |
| Rudens atostogos | 2021 m. lapkričio 3 d. – lapkričio 5 d. |
| Žiemos (Kalėdų) atostogos | 2021 m. gruodžio 27 d. – 2022 m. sausio 7 d. |
| Žiemos atostogos | 2022 m. vasario 14 d. – vasario 18 d. |
| Pavasario (Velykų) atostogos | 2022 m. balandžio 19 d. – balandžio 22 d. |

12.3.mokinių atostogos 2022–2023 mokslo metais:

|  |  |
| --- | --- |
| Rudens atostogos | 2022 m. spalio 31 d. – lapkričio 4 d. |
| Žiemos (Kalėdų) atostogos | 2022 m. gruodžio 27 d. – 2023 m. sausio 6 d. |
| Žiemos atostogos | 2023 m. vasario 13 d. – vasario 17 d. |
| Pavasario (Velykų) atostogos | 2023 m. balandžio 11 d. – balandžio 14 d. |

12.4 Mokyklos priešmokyklinių grupių mokiniai, kurių tėvai neturi galimybės atostogauti kartu su savo vaiku 12.2. punkte nurodytų atostogų laiku gali lankyti darželį;

12.5. Mokyklos ikimokyklinio ugdymo grupių mokiniams, vadovaujantis Kretingos rajono savivaldybės tarybos sprendimų nustatyta tvarka, 12.2. punkte nurodytų atostogų laikotarpiu atostogos nenumatomos. Ikimokyklinio ugdymo grupių vaikai, nelankę mokyklos šiomis dienomis (išskyrus vasaros atostogas), nebus atleidžiami nuo mokesčio už vaikų maitinimą ikimokyklinėje įstaigoje (išskyrus tuos atvejus, kai nelankymo priežastis yra liga).

13. Ugdymo organizavimo tvarka karantino, ekstremalios situacijos, ekstremalaus įvykio ar įvykio, keliančio pavojų mokinių sveikatai ir gyvybei, laikotarpiu (toliau – ypatingos aplinkybės) ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu reglamentuojama Mokyklos ugdymo planų 1 priede „Pradinio ugdymo, individualizuotų pradinio, pagrindinio ir socialinių įgūdžių ugdymo organizavimas karantino, ekstremalios situacijos, ekstremalaus įvykio ar įvykio, keliančio pavojų mokinių sveikatai ir gyvybei, laikotarpiu ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu“.

**ANTRASIS SKIRSNIS**

**MOKYKLOS UGDYMO PLANO RENGIMAS**

14. Mokyklos ugdymo planą rengė mokyklos direktoriaus 2021 m. gegužės 20 d. įsakymu Nr. V1-21 „Dėl ugdymo plano 2021–2022 ir 2022–2023 mokslo metams darbo grupės sudarymo“ sudaryta darbo grupė. Į Mokyklos ugdymo plano rengimą bendradarbiavimo pagrindais įtraukti ikimokyklinio, priešmokyklinio ir pradinio ugdymo mokytojai, administracijos ir vaiko gerovės komisijos atstovai, vyresnieji pradinių klasių mokiniai, mokinių tėvai (globėjai).

15. Mokyklos ugdymo plano projektą, suderintą su mokyklos taryba (mokyklos tarybos 2021 m. rugpjūčio 27 d. posėdžio protokolas Nr. V2-3) ir Kretingos rajono savivaldybės administracijos direktoriumi, iki 2021 m. rugpjūčio 31 d. tvirtina mokyklos direktorius.

16. Mokyklos mokytojų tarybos 2021 m. birželio 16 d. posėdyje Nr. V3-3 priimti bendri susitarimai dėl:

16.1. Mokyklos ugdymo plano turinio, formos ir struktūros:

16.1.1. Mokykla rengia vieningą Mokyklos ugdymo planą dvejiems metams, aptariant visų ugdymo koncentrų – ikimokyklinio, priešmokyklinio, pradinio ugdymo ir specialiojo pradinio, pagrindinio ir socialinių įgūdžių ugdymo programų organizavimo atvejus ir ypatumus. Mokyklos ugdymo plano struktūra ir dalys atitinka 2021–2022 ir 2022–2023 Bendrųjų ugdymo planų struktūrą, dalys pritaikytos / papildytos aktualiomis mokyklos ugdymo sritimis. Esant poreikiui, Mokyklos ugdymo planas bus papildytas, pakoreguotas, atsižvelgiant į pasikeitusius teisės aktų ar vykdomų programų reikalavimus;

16.2. Mokyklos ugdymo proceso organizavimo laikotarpių, konkrečios klasės mokomųjų dalykų ir jiems skiriamų pamokų skaičiaus, ugdymo valandų, skiriamų ugdymo programoms įgyvendinti, skaičių, šių valandų paskirstymo, ugdymo turinio formavimo, planavimo laikotarpių, mokymosi pasiekimų ir pažangos vertinimo, švietimo pagalbos teikimo, neformaliojo vaikų švietimo pasiūlos ir organizavimo, pažintinės, kultūrinės veiklos organizavimo ir kitų Bendrųjų ugdymo planų punktuose nurodytų atvejų;

16.3. informatinio mąstymo ugdymo pradinėse klasėse;

16.4. neformaliojo vaikų švietimo programų pasiūlos ir organizavimo;

16.5. pamokų, skirtų mokinio ugdymo poreikiams ir mokymosi pagalbai teikti, panaudojimo;

16.6. priemonių dėl mokinių mokymosi praradimų, patirtų COVID-19 pandemijos metu,

kompensavimo;

16.7. švietimo pagalbos teikimo mokykloje;

16.8. ugdymo veiklų įgyvendinamą, kaip konkrečiose klasėse bus įgyvendinama:

16.8.1. Žmogaus saugos bendroji programa, patvirtinta Lietuvos Respublikos švietimo ir mokslo ministro 2012 m. liepos 18 d. įsakymu Nr. V-1159 „Dėl Žmogaus saugos bendrosios programos patvirtinimo“, vykdant pradinio ugdymo programą;

16.8.2. Sveikatos ir lytiškumo ugdymo bei rengimo šeimai bendroji programa, patvirtinta Lietuvos Respublikos švietimo ir mokslo ministro 2016 m. spalio 25 d. įsakymu Nr. V-941 „Dėl Sveikatos ir lytiškumo ugdymo bei rengimo šeimai bendrosios programos patvirtinimo“ (toliau – Sveikatos programa);

16.8.3. Ugdymo karjerai programa, patvirtinta Lietuvos Respublikos švietimo ir mokslo ministro 2014 m. sausio 15 d. įsakymu Nr. V-72 „Dėl Ugdymo karjerai programos patvirtinimo“ (toliau – Ugdymo karjerai programa);

16.8.4. prevencinė programa, ugdanti mokinių socialines ir emocines kompetencijas, apimanti smurto, alkoholio, tabako ir kitų psichiką veikiančių medžiagų vartojimo prevenciją, sveikos gyvensenos skatinimą. Smurto prevencija įgyvendinama vadovaujantis Smurto prevencijos įgyvendinimo mokyklose rekomendacijomis, patvirtintomis Lietuvos Respublikos švietimo ir mokslo ministro 2017 m. kovo 22 d. įsakymu Nr. V-190 „Dėl Smurto prevencijos įgyvendinimo mokyklose rekomendacijų patvirtinimo“;

17. Mokyklos ugdymo planas viešai skelbiamas Mokyklos internetinėje svetainėje [www.tiskeviciute.kretinga.lm.lt](http://www.tiskeviciute.kretinga.lm.lt)

**TREČIASIS SKIRSNIS**

**UGDYMO VEIKLŲ ĮGYVENDINIMAS**

18. Mokyklos pasirinktų prevencinių ir kitų integruojamųjų ugdymo programų turinys bus integruojamas į konkrečios klasės dalykų turinį, per neformaliojo vaikų švietimo veiklas ir projektinę veiklą:

18.1. Žmogaus saugos programa, vadovaujantis Žmogaus saugos ugdymo bendrąja programa, patvirtinta Lietuvos Respublikos švietimo ir mokslo ministro 2012 m. liepos 18 d. įsakymu Nr. V- 1159, mokytojo nuožiūra, 1–4 pradinio ugdymo klasėse integruojama į lietuvių kalbos, pasaulio pažinimo, dailės ir technologijų, fizinio ugdymo programas;

18.2. prevencinė programa, apimanti smurto, alkoholio, tabako ir kitų psichiką veikiančių medžiagų vartojimo prevenciją, sveikos gyvensenos skatinimą, įgyvendinama vadovaujantis Smurto prevencijos įgyvendinimo mokyklose rekomendacijomis, patvirtintomis Lietuvos Respublikos švietimo ir mokslo ministro 2017 m. kovo 22 d. įsakymu Nr. V-190, mokytojo nuožiūra, integruojama į lietuvių kalbos ar pasaulio pažinimo 1–4 klasėse (ne mažiau kaip 5 temos per mokslo metus) dalykus, numatyta ikimokyklinio ir priešmokyklinio ugdymo dalykų planuose (ne mažiau kaip 5 temos per mokslo metus). Šios programos atskiras temas, atsižvelgiant į mokinių amžių, į savo veiklos planus siūloma įtraukti ir visuomenės sveikatos priežiūros specialistui;

18.3. Ugdymo karjerai programa, mokytojo nuožiūra, integruojama pasirinktinai į aktualias klasės/grupės ugdymui“ temas, kitų dalykų turinį, ne mažiau kaip 2 temos į pusmetį;

18.4. Sveikatos ir lytiškumo ugdymo bei rengimo šeimai bendroji programa, patvirtinta Lietuvos Respublikos švietimo ir mokslo ministro 2016 m. spalio 25 d. įsakymu Nr. V-941, integruojama į 1–4 klasių mokytojų, pagalbos specialistų ir visuomenės sveikatos priežiūros specialisto planus, jų nuožiūra, bet ne mažiau kaip 4 temos per pusmetį;

18.5. pradinio ugdymo programoje etninės kultūros ugdymas mokytojo nuožiūra integruojamas į visų dalykų programas;

18.6. socialinio emocinio ugdymo LIONS QUEST programą „Laikas kartu“ pradinių klasių, ikimokyklinių bei priešmokyklinių grupių mokytojos planuoja veiklas, atsižvelgdamos į socialinio emocinio ugdymo programos rekomendacijas ir ugdymo turinio dalyko integruotas veiklas. Pradinėse klasėse skirta viena savaitinė valanda iš klasės auklėtojo veiklos;

18.7. mokytojas, atsižvelgdamas į klasės/grupės kontekstą, turimą patirtį, edukacinę bazę gali integruoti ir kitas švietimo ir mokslo ministerijos rekomenduojamas integruojamąsias programas ar atskiras jų temas, padedančias tobulinti mokinių sveikatinimo, pažinimo, ekologiškumo, etnokultūros, menines kompetencijas, talentus ar gabumus;

18.8. integruojamųjų programų turinys konkretizuojamas atsižvelgiant į mokyklos ir konkrečios klasės/grupės poreikius. Apie konkrečių temų parinkimą ikimokyklinėje grupėje sprendžia auklėtojas, priešmokyklinėje grupėje – priešmokyklinio ugdymo pedagogas, pradinėje klasėje – klasės ar dalyko mokytojas, atsižvelgdamas į mokinių amžių, patirtį, ugdomosios veiklos pobūdį;

18.9. integruojamosios programos integruojamos į priešmokyklinio ugdymo grupių veiklas, pradinio ugdymo dalykų pamokas pagal bendrąsias programas, NŠV ar projektų veiklas, klasės/grupės ir mokyklos renginius, išvykas, ekskursijas ir pan.;

18.10. programų, mokomųjų dalykų integracija mokykloje vykdoma, atsižvelgiant į metų veiklos, strateginius tikslus ir uždavinius;

18.11. integravimo atvejus kiekvienais mokslo metais mokytojai numato ilgalaikiuose planuose, NŠV programose arba metų eigoje trumpalaikiuose (savaitės) darbo planuose. Šios veiklos vertinimui gali taikyti diagnostinį ir formuojamąjį pažangos ir pasiekimų vertinimą, integruotą į atitinkamo dalyko vertinimą, vertinimą fiksuoja integruotai kartu su atitinkamo mokomojo dalyko vertinimu;

18.12. vykdyta integracija elektroniniame dienyne nurodoma tam skirtoje vietoje, kai integruojamas kelių dalykų turinys, integracijos duomenys pildomi keliuose dalykuose;

18.13. baigiantis pusmečiui/ mokslo metams administracijos, Mokytojų tarybos ar metodinės tarybos posėdžiuose aptariamas integruoto mokymo organizavimas, pasiekimai, reikalui esant, priimami sprendimai.

19. Ugdymo veiklos, atsižvelgiant į Bendrosiose programose numatytą dalykų turinį, gali būti organizuotos už mokyklos ribų, pavyzdžiui, muziejuose, atviros prieigos centruose ir kt. Mokinio mokymosi laikas išvykose, ekskursijose ir kitais panašiais atvejais, trunkantis ilgiau nei pamoka, perskaičiuojamas į konkretaus dalyko (-ų) mokymosi laiką (pagal pamokos (-ų) trukmę.

20. Mokykla sudaro galimybes mokiniui kiekvieną dieną 20 min., per aktyvioms veikloms skirtą pertrauką, užsiimti aktyvia veikla.

**KETVIRTASIS SKIRSNIS**

**INDIVIDUALAUS UGDYMO PLANO SUDARYMAS**

**MOKINIO PAŽANGOS IR PASIEKIMŲ VERTINIMAS**

21. Mokykla priėmė sprendimą dėl mokinio individualaus ugdymo plano sudarymo. Mokinio individualus ugdymo planas – tai kartu su mokiniu sudaromas jo galioms ir mokymosi poreikiams pritaikytas ugdymosi planas, padedantis išsikelti tikslus, juos įgyvendinti, prisiimti asmeninę atsakomybę už mokymąsi. Individualų ugdymo planą:

21.1. privaloma sudaryti mokiniui, kuris:

21.1.1. atvykęs mokytis iš užsienio;

21.1.2. turi specialiųjų ugdymosi poreikių;

21.1.3. mokymosi pasiekimų lygis (vieno ar kelių dalykų) žemesnis, nei numatyta Pradinio ugdymo bendrosiose programose ir mokinys nedaro pažangos;

21.1.4. jei nepasiekiamas patenkinamas lygis;

21.1.5. jei turi mokymosi praradimų, patirtų COVID-19 pandemijos metu;

21.1.6. pasiekimai aukšti (ypač mokinio, galinčio pasiekti aukščiausią ir aukštą lygius, gabumams plėtoti, gebėjimams ugdyti ir siekti individualios pažangos).

22. Mokinių pasiekimai ir pažanga vertinami, vadovaujantis Lietuvos Respublikos švietimo ir mokslo ministro patvirtintais teisės aktais, reglamentuojančiais bendrojo ugdymo programose dalyvaujančių mokinių mokymosi pasiekimų vertinimą, vertinimo rezultatų panaudojimą, Bendrąja programa, [Mokyklos pradinių klasių mokinių individualios pažangos stebėjimo, fiksavimo  ir vertinimo tvark](https://www.tiskeviciute.kretinga.lm.lt/sites/default/files/media/doc/v1-22_tvarkos_aprasas.pdf)a, patvirtinta mokyklos direktoriaus 2020-04-10 įsakymu Nr. V1-22, [Mokyklos specialiojo ugdymo klasių mokinių individualios pažangos stebėjimo, fiksavimo ir vertinimo tvark](https://www.tiskeviciute.kretinga.lm.lt/sites/default/files/media/doc/v1-24_tvarkos_aprasas.pdf)a, patvirtinta mokyklos direktoriaus 2020-04-10 įsakymu Nr. V1-24, ir Mokyklos ikimokyklinio ir priešmokyklinio ugdymo vaikų pasiekimų vertinimo tvarka, patvirtinta mokyklos direktoriaus 2020-04-10 įsakymu Nr. V1-23:

22.1. mokytojas vertinimą vykdo mokyklos naudojamuose elektroniniuose dienynuose (TAMO, „Mūsų darželis“), toliau (E.dienynas), renkasi papildomą, jam priimtiną, su klasės/grupės mokinių tėvais (globėjais) ir mokyklos administracija suderintą, vertinimo informacijos kaupimo, informavimo būdus ir formas (pvz.: vertinimo aplanką ar vertinimo aprašą ar kt.);

22.2. pradinių klasių mokytojai stebi ir fiksuoja individualią vaiko pažangą kiekvienoje pamokoje, aptaria su mokiniu iškilusias problemas, padeda šalinti trūkumus. Pagal poreikį kiekvieno mokinio individuali pažanga aptariama su mokinių tėvais, esant būtinybei, su pagalbos mokiniui specialistais;

22.3. pradinių klasių mokiniai savo pasiekimus vertina individualiai, pagal mokytojo pasirinktą įsivertinimo sistemą ir metodus („Šviesoforas“ ar kt.), pagal poreikį išlieka mokinių popierinės apklausos („Kaip man sekasi mokytis?“, „Aš savo klasėje ir mokykloje“), kurias pildo mokiniai susitarę su klasės mokytoju;

22.4. vertinant pradinių klasių mokinių pasiekimus ir pažangą taikomas formuojamasis, diagnostinis, apibendrinamasis vertinimas:

22.4.1. formuojamasis vertinimas atliekamas nuolat ugdymo proceso metu, teikiant mokiniui informaciją (dažniausiai žodžiu, o prireikus ir raštu, t. y. parašant komentarą) apie jo mokymosi eigą, esamus pasiekimus ar nesėkmes;

22.4.2. diagnostinis vertinimas pagal iš anksto aptartus su mokiniais vertinimo kriterijus paprastai atliekamas tam tikro ugdymo(si) etapo (temos, kurso) pradžioje ir pabaigoje, siekiant diagnozuoti esamą padėtį: nustatyti mokinio pasiekimus ir padarytą pažangą, numatyti tolesnio mokymosi galimybes;

22.4.3. atsižvelgiant į tai, kas norima įvertinti (vertinimo tikslą), gali būti taikomi įvairūs diagnostinio vertinimo metodai: praktinės, kūrybinės užduotys, kontroliniai, projektiniai darbai, testai. Per dieną neturėtų būti atliekamas daugiau nei vienas diagnostinis darbas;

22.4.4. mokslo metų pabaigoje vykdomas nacionalinis mokinių žinių patikrinimas 4-se klasėse;

22.4.5. informacija apie mokymosi rezultatus (kontrolinių, testų ir kitų užduočių atlikimo) mokiniams ir tėvams (globėjams) teikiama trumpais komentarais;

22.4.6. apibendrinamasis vertinimas atliekamas ugdymo laikotarpio ir ugdymo programos pabaigoje. Pusmečio ir mokslo metų mokinių pasiekimai apibendrinami vertinant mokinio per minėtus ugdymo laikotarpius padarytą pažangą, orientuojantis į Bendrojoje programoje aprašytus mokinių pasiekimų lygių požymius ir įrašomi:

22.4.6.1. E.dienyne, vadovaujantis jo pildymo instrukcijomis ir rekomendacijomis;

22.4.6.2. mokyklos ir mokytojo pasirinktoje pasiekimų vertinimo (informacijos fiksavimo) formoje („Mokinių pasiekimų ir pažangos įvertinimo apraše” ir E.dienyno išrašuose ir kt);

22.4.6.3 mokinių mokymosi pasiekimų apskaitos suvestinių atitinkamose skiltyse įrašomas ugdymo dalykų apibendrintas mokinio pasiekimų lygis (patenkinamas, pagrindinis, aukštesnysis). Mokiniui nepasiekus patenkinamo pasiekimų lygio, įrašoma „nepatenkinamas“;

22.4.6.4. dorinio ugdymo pasiekimai įrašomi atitinkamose E.dienyno skiltyje, nurodoma padaryta arba nepadaryta pažanga: „pp“ arba „np“;

22.4.6.5. specialiųjų ugdymosi poreikių turinčių mokinių, ugdomų pagal pradinio ugdymo individualizuotą programą, bei specialiosios medicininės fizinio pajėgumo grupės (jei tokia bus sudaryta) mokinių padaryta arba nepadaryta pažanga fiksuojama atitinkamose skiltyse, įrašant „pp.“ arba „np.“;

22.4.6.6. baigus pradinio ugdymo programą rengiamas pradinio ugdymo programos baigimo pasiekimų ir pažangos vertinimo aprašas, jis perduodamas mokyklai, kurioje mokinys mokysis pagal pagrindinio ugdymo programą;

22.5. mokytojas savo nuožiūra gali tobulinti vertinimo ir tėvų informavimo būdus ir formas ir be jau minėtų naudoti savo susikurtas ar Kretingos rajono metodinių grupių siūlytas, su mokinių tėvais (globėjais, rūpintojais) suderintas, formas;

22.6. mokytojas planuoja mokinių ugdymosi pasiekimus ir vertinimą, remdamasis mokykloje priimtais susitarimais dėl ugdymo turinio planavimo ir pasiekimų vertinimo, atsižvelgdamas į savo klasės mokinių ugdymosi pasiekimus, poreikius ir galimybes. Planuodamas 1-os klasės mokinių pasiekimus ir vertinimą, mokytojas susipažįsta su priešmokyklinio ugdymo pedagogo parengtomis rekomendacijomis – išvada apie vaiko pasiekimus;

22.7. E.dienyno „Klasės ataskaita“ analizuojama metodinės grupės susirinkimuose, mokytojų tarybos posėdžiuose. E.dienyno „Mokinio ataskaita“ aptariamas su mokiniu ir jo tėvais.

23. Nacionaliniame mokinių pasiekimų patikrinime mokinio pasiekimų rezultatai naudojami ugdymo procese mokinio mokymuisi planuoti ir neįskaičiuojami į ugdymo laikotarpio (pusmečio) įvertinimą.

24. Mokyklos priešmokyklinio amžiaus mokinių pasiekimai ir pažanga vertinami vadovaujantis Priešmokyklinio ugdymo bendrąją programa, [Mokyklos ikimokyklinio ir priešmokyklinio ugdymo vaikų pasiekimų vertinimo tvarka](https://www.tiskeviciute.kretinga.lm.lt/sites/default/files/media/doc/v1-23_pasiekimu_vertinimo_tvarkaa.pdf), patvirtinta mokyklos direktoriaus 2020-04-10 įsakymu Nr. V1-23 ir kitais šio amžiaus vaikų ugdymą reglamentuojančių dokumentų nurodymais, rekomendacijomis:

24.1. informacija apie vaiko pasiekimus kaupiama ir fiksuojama kasdien grupės mokytojo pasirinktame informacijos kaupimo banke: E.dienyne, vaiko pasiekimų apraše, aplanke, skaitmeninėse laikmenose ar kt.;

24.2. įvertinimai pateikiami aprašomuoju būdu – trumpais komentarais, nusakančiais, kokios yra stipriosios vaiko pusės, kas pasiekta, kokių dar yra spragų ir kas siektina;

24.3. visa sukaupta informacija naudojama, kryptingai ir tikslingai, planuojant grupės mokytojo veiklą, bendradarbiaujant su tėvais (globėjais), sklandžiai pereinant į aukštesnę mokymosi pakopą;

24.4. priešmokyklinio amžiaus mokiniai vertinami du kartus per metus – I ir II pusmečių pabaigoje. Mokslo metų ar ugdymosi mokykloje pradžioje (po 1 mėn. adaptacinio laikotarpio) įvertinamas. Vertinimų rezultatai fiksuojami E.dienyne ir grupės mokytojo nuožiūra pasirinktose veiklos fiksavimo formose (aplankaluose, aprašuose);

24.5. vaikų pasiekimai ir pažanga su tėvais (globėjais) aptariami individualiai, esant poreikiui, bet ne rečiau kaip 2 kartus per metus. Reikalui esant, pokalbiuose galės dalyvauti mokyklos vaiko gerovės atstovai, kiti specialistai, administracijos atstovai;

24.6. baigus ugdymo programą, „Priešmokyklinio amžiaus vaikų pasiekimų ir pažangos vertinimo aprašas“ (iš E.dienyno) perduodamas mokyklai, kurioje vaikas tęs mokymą 1 klasėje.

25. Mokyklos ikimokyklinio amžiaus mokinių pasiekimai ir pažanga vertinami vadovaujantis ikimokyklinį ugdymą reglamentuojančių dokumentų nurodymais, rekomendacijomis ir M[okyklos ikimokyklinio ir priešmokyklinio ugdymo vaikų pasiekimų vertinimo tvarka](https://www.tiskeviciute.kretinga.lm.lt/sites/default/files/media/doc/v1-23_pasiekimu_vertinimo_tvarkaa.pdf), patvirtinta mokyklos direktoriaus 2020-04-10 įsakymu Nr. V1-23:

25.1. ikimokyklinuko pasiekimų ir pažangos vertinimas – asmenybės pažinimo ir ugdymo(si) poreikių pripažinimo pagrindas. Ikimokyklinuko pasiekimai – tai įgyti gebėjimai socialinėje, kalbos ir komunikavimo, pažinimo, sveikatos saugojimo ir meninio ugdymo srityse;

25.2. vertinimo tikslas – nustatyti esamus ugdytinių gebėjimus bei numatyti tolesnio ugdymo(si) gaires;

25.3. ikimokyklinio ugdymo vaikų ugdymo(si) pasiekimų vertinimas vyksta viso ugdomojo proceso metu, šiam tikslui pasiekti mokytojas, savo nuožiūra, gali naudoti įvairius vertinimo metodus: stebėjimą, pokalbį, vaiko veiklos ir kūrybos darbų analizę, vaiko elgesio faktų analizė, atskirų situacijų aprašymą ar kt.;

25.4. vaikų ugdymosi pasiekimai vertinami du kartus per metus – I ir II pusmečių pabaigoje, mokslo metų ar ugdymosi mokykloje pradžioje (po 1 mėn. adaptacinio laikotarpio) įvertinamas. Vertinimų rezultatai fiksuojami E.dienyne ir grupės mokytojo nuožiūra pasirinktose veiklos fiksavimo formose (aplankaluose, aprašuose).

**PENKTASIS SKIRSNIS**

**MOKYMOSI KRŪVIO REGULIAVIMAS**

26. Mokiniui mokymosi krūvis per savaitę paskirstytas proporcingai. Vadovaujantis Lietuvos higienos norma HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773 „Dėl Lietuvos higienos normos HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“ patvirtinimo“ (toliau – Higienos norma), mokykloje ugdymo procesui organizuoti sudaromas tvarkaraštis.

27. Mokykla vykdo mokinių mokymosi krūvio stebėseną. Remdamasi turimais duomenimis apie mokinių mokymosi krūvį, mokykla priima sprendimus dėl mokymosi krūvių sureguliavimo.

28. Pirmosios klasės mokiniams paskirtas didesnis už minimalų privalomų pamokų skaičius. Suderinus su mokinių tėvais (globėjais, rūpintojais) 1 savaitinė pamoka paskirta anglų kalbai mokyti.

29. Esant poreikiui, mokymosi pagalbai skiriamos trumpalaikės ir/arba ilgalaikės konsultacijos. Trumpalaikės konsultacijos (trumpesnės už pamokos trukmę) neįskaitomos į mokinio mokymosi krūvį. Ilgalaikės konsultacijos (trukmė lygi pamokos trukmei) įskaitomos į mokymosi krūvį. Mokinių tėvai (globėjai, rūpintojai) elektroniniu dienynu ar kitu būdu informuojami apie mokiniui siūlomą suteikti mokymosi pagalbą, jos formą ir, vykstant konsultacijoms, apie mokinio daromą pažangą.

30. Vadovaujantis mokykloje patvirtintais susitarimais:

30.1. mokiniui, kuris atstovauja mokyklai varžybose, konkursuose, olimpiadose per atostogas, savaitgalio ar švenčių dienomis, tos dienos įskaitomos į mokinio ugdymosi dienų skaičių. Mokinio prašymu poilsio dienos gali būti nukeliamos į artimiausias darbo dienas;

30.2. mokiniui, kuris dalyvauja šalies ir tarptautinėse olimpiadose, varžybose, gali būti suteikiamas laikas joms pasiruošti. Šis laikas įskaitomas į ugdymosi dienų skaičių.

31. Mokinys, jeigu pageidauja, mokyklos vadovo įsakymu atleidžiamas nuo dalies ar visų pamokų lankymo tų dalykų:

31.1. kurių jis yra nacionalinių ar tarptautinių olimpiadų, konkursų einamaisiais mokslo metais prizinės vietos laimėtojas;

31.2. kurių mokosi pagal neformaliojo vaikų švietimo programas, taip pat formalųjį švietimą papildančio ugdymo programas (muzikos, dailės, menų, sporto ir kitas).

32. Mokinys, kuris mokosi pagal neformaliojo vaikų švietimo programas dailės, muzikos mokyklose, sportinės krypties neformaliojo švietimo įstaigose ir pageidauja būti atleidžiamas nuo dalies ar visų konkretaus dalyko pamokų, mokyklos vadovui teikia prašymą ir neformaliojo vaikų švietimo programas ar jų nuorodas iki mokyklos nustatytos datos, kai tėvai ir mokykla pajėgi užtikrinti šių mokinių saugumo pamokų metu.

33. Sprendimas dėl atleidimo nuo konkretaus dalyko pamokų priimamas, jei dalyko mokytojas, įvertinęs neformaliojo vaikų švietimo programų turinį, pripažįsta, kad neformaliojo vaikų švietimo programos turinys dera su Bendrųjų programų turiniu. Dalykas, nuo kurio dalies ar visų pamokų mokinys atleidžiamas, įskaitomas į mokinio individualųjį planą.

34. Mokykla priima sprendimus dėl menų ar fizinio ugdymo dalykų ir kitų dalykų vertinimų, gautų mokantis pagal formalųjį švietimą papildančias programas, įskaitymo ir konvertavimo į lygį.

35. Mokinys, atleistas nuo kurių nors menų, fizinio ugdymo ar kitų sričių dalykų pamokų, jų metu gali užsiimti kita ugdomąja veikla arba mokytis individualiai. Jeigu šios pamokos pagal pamokų tvarkaraštį yra pirmosios ar paskutinės, mokiniai mokyklos sprendimu į mokyklą gali atvykti vėliau arba išvykti anksčiau. Apie tai mokykla informuoja tėvus.

36. Mokykloje susitarta dėl mokinių mokymosi krūvio reguliavimo priemonių: pasiekimų patikrinamųjų darbų organizavimo būdų (kontrolinių, diagnostinių testų, savarankiškų darbų ir kt.) ir laikotarpių, didžiausio patikrinamųjų darbų skaičiaus per savaitę, namų darbų skyrimo:

36.1. namų darbai diferencijuojami pagal mokinių gebėjimus ir poreikius;

36.2. mokiniams per dieną negali būti skiriamas daugiau kaip vienas kontrolinis darbas. Apie kontrolinį darbą mokiniai informuojami elektroniniame dienyne ne vėliau kaip prieš savaitę;

36.3. pirmą dieną po atostogų ar po šventinių dienų kontroliniai darbai nerašomi;

36.4. detalesni mokinių mokymosi krūvio reguliavimo atvejai numatomi galiojančių higienos normų reikalavimuose ir Mokyklos mokinių mokymo(si) krūvio reguliavimo tvarkos apraše, patvirtintame mokyklos direktoriaus 2012-08-29 įsakymu Nr. V1-61.

**ŠEŠTASIS SKIRSNIS**

**MOKYMOSI PAGALBOS TEIKIMAS MOKINIUI, BESIMOKANČIAM PAGAL PRADINIO UGDYMO PROGRAMĄ**

37. Mokykloje, vadovaujantis [Mokyklos švietimo pagalbos teikimo tvarka](https://www.tiskeviciute.kretinga.lm.lt/sites/default/files/media/doc/v1-20_svietimo_pagalbos_tvarka.pdf), patvirtinta mokyklos direktoriaus 2020-03-31 įsakymu Nr. V1-20, mokymosi pagalba ugdymo procese teikiama kiekvienam mokiniui, kuriam ji reikalinga:

37.1. dėl ligos ar kitų priežasčių praleidusiam dalį pamokų;

37.2. gavusiam nepatenkinamą atsiskaitomųjų ar kitų užduočių įvertinimą;

37.3. gavusiam kelis iš eilės nepatenkinamus kurio nors dalyko įvertinimus;

37.4. jei pasiekimų lygis (vieno ar kelių dalykų) žemesnis, nei numatyta Pradinio ugdymo bendroje programoje, ir mokinys nedaro pažangos;

37.5. jei nacionalinio pasiekimų patikrinimo metu nepasiekiamas patenkinamas lygis;

37.6. jei jo pasiekimai yra aukščiausio lygio ir (ar) jei jis siekia domėtis pasirinkta mokymosi sritimi;

37.7. patyrusiam mokymosi sunkumų COVID-19 pandemijos metu;

37.8. kitais mokyklos pastebėtais mokymosi pagalbos poreikio atvejais.

38. Mokykla ugdymo procese laiku užtikrina sisteminę mokymosi pagalbą, kuri apima: žemų pasiekimų prevenciją, intervenciją sprendžiant iškilusias problemas ir kompensacines priemones (suteikiama tai, ko mokiniai negali gauti namuose, ir pan.).

39. Mokykloje už mokymosi pagalbos teikimo organizavimą atsakinga Mokyklos vaiko gerovės komisija, kuri darbą organizuoja vadovaujantis Mokyklos vaiko gerovės komisijos sudarymo ir darbo organizavimo tvarkos aprašu, patvirtintu Lietuvos Respublikos švietimo ir mokslo ministro 2017 m. gegužės 2 d. įsakymu Nr. V-319 ir Mokyklos vaiko gerovės komisijos sudarymo ir jos darbo organizavimo tvarkos aprašu, patvirtintu mokyklos direktoriaus 2017-08-26 įsakymu Nr. V1-22.

**SEPTINTASIS SKIRSNIS**

**ASMENŲ, BAIGUSIŲ UŽSIENIO VALSTYBĖS AR TARPTAUTINĖS ORGANIZACIJOS PRADINIO UGDYMO PROGRAMOS DALĮ, UGDYMO ORGANIZAVIMAS**

40. Mokykla, atvykus mokiniui, baigusiam užsienio valstybės, tarptautinės organizacijos pradinio ugdymo programos dalį (toliau – tarptautinė bendrojo ugdymo programa):

40.1. sudaro galimybes asmenų mokymosi tęstinumui pagal atvykusiųjų ir / ar grįžusiųjų į Lietuvą pasiekimus atitinkančią bendrojo ugdymo programą;

40.2. priima jį mokytis vadovaudamasi Nuosekliojo mokymosi pagal bendrojo ugdymo programas tvarkos aprašu, patvirtintu Lietuvos Respublikos švietimo ir mokslo ministro 2005 m. balandžio 5 d. įsakymu Nr. ISAK-556 „Dėl Nuosekliojo mokymosi pagal bendrojo ugdymo programas tvarkos aprašo patvirtinimo“ (toliau – Nuosekliojo mokymosi tvarkos aprašas);

40.3. tėvų (globėjų) pageidavimu priima vaiką, kuriam tais kalendoriniais metais sukanka šešeri metai, mokytis pagal pradinio ugdymo programą, jeigu užsienio valstybėje vaikas buvo ugdomas mokykloje pagal priešmokyklinio ugdymo ar formaliojo švietimo programas ir tėvai (globėjai) pateikia tai patvirtinančius dokumentus;

40.4. vaiką, kuriam tais kalendoriniais metais sukanka septyneri metai, nesiugdžiusį Lietuvos Respublikoje pagal priešmokyklinio ugdymo programą, priima mokytis pagal pradinio ugdymo programą;

40.5. išsiaiškina atvykusiojo mokinio lūkesčius ir norus mokytis kartu su bendraamžiais, švietimo pagalbos poreikį ar poreikį tam tikrą dalį laiko intensyviai mokytis lietuvių kalbos;

40.6. informuoja savivaldybės vykdomąją instituciją ar jos įgaliotą asmenį;

40.7. prieš pradedant mokiniui mokytis mokykloje, mokyklos vadovo paskirtas asmuo, atsakingas už mokinių, baigusių tarptautinę bendrojo ugdymo programos dalį, mokymosi koordinavimą, kartu su mokinio būsimos klasės mokytoju, mokiniu ir mokinio tėvais (globėjais, rūpintojais) aptaria poreikį tam tikrą laiko dalį intensyviai mokytis lietuvių kalbos, numato tolesnio mokymosi perspektyvą, švietimo pagalbos poreikį:

40.7.1. sudaro mokinio individualų ugdymo planą, atsižvelgdama į jo mokymosi pasiekimus. Individualiame ugdymo plane numatomas ir pamokų skaičiaus perskirstymas tarp dalykų, numatytų Bendrųjų ugdymo planų 75 punkte, sudarant galimybę kurį laiką nesimokyti dalies dalykų, esant aukštesniems šių dalykų pasiekimams, nei numatyta bendroje programoje, ir šių dalykų pamokas skirti lietuvių kalbai mokyti;

40.7.2. numato preliminarią mokinio adaptacinio laikotarpio trukmę, mokyklos teikiamos pagalbos formas ir būdus, mokyklos, mokinio ir mokinio tėvų (globėjų, rūpintojų) įsipareigojimus. Adaptaciniu laikotarpiu stebėti mokinių individualią pažangą, pasiekimus. Į mokinio adaptacijos procesų valdymą įtraukiama mokyklos vaiko gerovės komisija. Kiekvieno mokinio adaptacijos trukmės laikas individualus, mokykla konstatuoja adaptacijos laiko pabaigą, atsižvelgdama į tai, kaip mokiniui sekasi adaptuotis. Adaptacijos laikotarpiu taikomas tik formuojamasis vertinimas.

41. Mokykla, organizuodama atvykusio ar grįžusio asmens mokymą, kuris mokėsi pagal tarptautinę bendrojo ugdymo programą:

41.1. nuolat bendradarbiauja su mokinio tėvais (globėjais, rūpintojais) ar teisėtais mokinio atstovais, teikia informaciją apie mokinio mokymąsi, daromą pažangą ir gauna grįžtamąją informaciją;

41.2. konsultuoja dėl neformaliojo vaikų švietimo veiklų pasirinkimo;

41.3. paskiria asmenį, galintį padėti atvykusiam asmeniui sklandžiai įsitraukti į mokyklos bendruomenės gyvenimą, ugdymo procesą;

41.4. numato klasės vadovo, mokytojų darbą su atvykusiu mokiniu ir mokinio tėvais (globėjais, rūpintojais).

42. Jeigu atvykęs mokinys nemoka ar menkai moka lietuvių kalbą, mokykla, pagal poreikį, gali organizuoti:

42.1. lietuvių kalbos mokymąsi intensyviu būdu (grupėse ar kitomis formomis), kartu užtikrindama, kad kitų dalykų jis mokytųsi kartu su bendraamžiais;

42.2. intensyvų vien lietuvių kalbos mokymąsi iki vienų metų (išimtiniais atvejais ir ilgiau) ar trumpiau ir pagalbos pagal mokinio poreikius teikimą kelerius (2–4) metus;

42.3. mokinio mokymąsi kartu su kitais bendraamžiais paskirtoje klasėje, teikdama reikiamą mokymosi ir kitą švietimo pagalbą;

42.4. mokymąsi kitu mokyklos siūlomu būdu, suderintu su mokinio tėvais (globėjais, rūpintojais).

**AŠTUNTASIS SKIRSNIS**

**LAIKINŲJŲ MOKYMOSI GRUPIŲ SUDARYMAS**

43. Mokykla, įgyvendindama pradinio ugdymo programą, nustato laikinosios mokymosi grupės dydį pagal skirtas mokymo lėšas. Mokinių skaičius laikinojoje grupėje negali būti didesnis nei teisės aktais nustatytas didžiausias mokinių skaičius klasėje.

44. Mokyklos ugdymo turiniui įgyvendinti klasėje, esant poreikiui, bus sudaromos laikinosios grupės:

44.1. doriniam ugdymui, jeigu tos pačios klasės mokiniai yra pasirinkę ir tikybą, ir etiką;

44.2. informacinių technologijų ir technologijų dalykams mokyti, atsižvelgiant į darbo vietų kabinetuose skaičių, kurį nustato Higienos norma;

44.3. kitiems dalykams mokyti, jei mokyklai pakanka mokymo lėšų, pavyzdžiui, gamtos mokslų pamokoms, kuriose atliekami eksperimentai;

44.4. užsienio kalboms, jei klasėje mokosi ne mažiau kaip 20 mokinių pradinio ugdymo programoje.

**DEVINTASIS SKIRSNIS**

**MOKINIŲ MOKYMO NAMIE ORGANIZAVIMAS**

45. Mokinių mokymas namie organizuojamas, vadovaujantis Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašu, patvirtintu Lietuvos Respublikos švietimo, mokslo ir sporto ministro 2012 m. rugsėjo 26 d. įsakymu Nr. V-1405 „Dėl Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašo patvirtinimo“, ir Mokymosi formų ir mokymo organizavimo tvarkos aprašu.

46. Mokiniai mokomi namie savarankišku ar (ir) nuotoliniu mokymo proceso organizavimo būdu. Mokiniui, mokomam namie, mokykla, suderinusi su mokinio tėvais (globėjais, rūpintojais) ir atsižvelgdama į gydytojų konsultacinės komisijos rekomendacijas, parengia individualų ugdymo planą.

47. Pradinio ugdymo bendroji programa įgyvendinama, ugdymą organizuojant pagal atskirus ugdymo dalykus ar integruojant ugdymo dalykų turinį.

48. Mokiniams, kurie mokosi namie:

48.1. pagal pradinio ugdymo programą savarankišku ar (ir) nuotoliniu mokymo proceso organizavimo būdu pavienio ar grupinio mokymosi forma:

48.1.1. 1–3 klasėse skiriama 315 pamokų per mokslo metus (9 pamokos per savaitę) Pradinio ugdymo bendrųjų programų ugdymo dalykams įgyvendinti;

48.1.2. 4 klasėje – 385 pamokos per mokslo metus (11 pamokų per savaitę).

49. Suderinus su mokinio tėvais (globėjais, rūpintojais), mokyklos vadovo įsakymu mokinys, kuris mokosi namie pagal pradinio ugdymo programą, gali nesimokyti menų ir fizinio ugdymo, įrašoma „atleista“. Pamokos, gydytojo leidimu lankomos mokykloje, įrašomos į mokinio individualų ugdymo planą.

50. Mokyklos sprendimu mokiniui, kuris mokosi namuose, pagal poreikį, skiriama iki 2 papildomų pamokų per savaitę mokymosi pasiekimams gerinti.

**DEŠIMTASIS SKIRSNIS**

**MOKINIŲ, IŠVYKSTANČIŲ GYDYTIS Į STACIONARINĘ ASMENS SVEIKATOS PRIEŽIŪROS ĮSTAIGĄ, UGDYMO ORGANIZAVIMAS**

51. Gydančiam gydytojui paskyrus, kad mokyklos mokiniui būtina gydytis stacionarinėje ar sanatorinėje gydymo įstaigoje:

51.1. tėvai:

51.1.1. mokyklos direktoriui rašo prašymą dėl laikino išvykimo, nurodydami sveikatos priežiūros įstaigos, į kurią mokinys vyksta, pavadinimą ir laikino išvykimo priežastį. Taip pat pateikia siunčiančios sveikatos priežiūros įstaigos dokumentą (siuntimą);

51.1.2. grįžus iš sveikatos priežiūros įstaigos, informuoja klasės mokytoją apie grįžimą, pateikia pažymą apie ugdymo pasiekimus laikino išvykimo metu;

51.2. klasės mokytojas:

51.2.1. gavęs informaciją apie numatomą išvykimą, informuoja tėvus apie išvykimo dokumentų sutvarkymą, o mokyklos administraciją-apie mokinio laikiną išvykimą gydytis;

51.2.2. mokinio laikiną išvykimą ir sugrįžimą fiksuoja E.dienyne;

51.2.3. sveikatos priežiūros įstaigai pageidaujant, mokytojas parengia pažymą apie mokinio turimus pasiekimus iki jam išvykstant gydytis;

51.2.4. fiksuodamas pusmečių ar metų apibendrinamąjį vertinimą, atsižvelgia į padarytą pažangą ar pasiekimus, gautus sveikatos priežiūros įstaigoje.

52. Laikinas mokinio išvykimas įforminamas mokyklos direktoriaus įsakymu, su kuriuo pasirašytinai supažindinamas klasės mokytojas.

53. Dokumentai, gauti iš sveikatos priežiūros įstaigos, saugomi mokinio asmens byloje, o atskiru atveju, esant poreikiui, pateikiami mokyklos vaiko gerovės komisijai.

54. Jei mokinys į sveikatos priežiūros įstaigą vyksta ugdymo proceso pabaigoje arba jo gydymas bus tęsiamas iki rugpjūčio 31d., mokinio kėlimą ar programos baigimą vykdys sveikatos priežiūros įstaiga.

**III SKYRIUS**

**PRADINIO UGDYMO PROGRAMOS ĮGYVENDINIMAS**

**PIRMASIS SKIRSNIS**

**PRADINIO UGDYMO PROGRAMOS ĮGYVENDINIMO YPATUMAI**

55. Pradinio ugdymo programos turinį sudaro šios sritys: dorinis ugdymas, kalbinis ugdymas, matematinis ugdymas, socialinis ir gamtamokslinis ugdymas, meninis ugdymas, fizinis ugdymas.

56. Mokykloje susitarta dėl ugdymo turinio formavimo, mokymosi organizavimo formų:

56.1. pradinėse klasėse ugdymo turinys – dalykinis: naudojantis „ŠOK“ serijos, „TAIP“ vadovėlių teikiamomis integracinėmis galimybėmis, Eduka mokymo priemonėmis. Mokytojui, atsižvelgiant į klasės poreikius ir situaciją, paliekama teisė rinktis kitas ugdymo proceso formos keitimo ar mokymosi laikotarpio skirstymo kitaip (pvz., ugdymo turinį įgyvendinti projektine veikla, mokyti vieno, dviejų dalykų per dieną ir kitomis formomis, pvz., integralaus turinio ir kt.);

56.2. ikimokyklinio ir priešmokyklinio ugdymo grupėse ugdymo turinys - integralus, 5–6 metų vaikams naudojamos „Opa Pa“ mokymo priemonių komplektai, daug dėmesio skiriant žaidybiniams elementams;

56.3. mokyklos ugdymo programoms įgyvendinti rengiami ilgalaikiai planai vieneriems mokslo metams. Ikimokyklinio ir priešmokyklinio ugdymo grupėse rengiami trumpalaikiai planai savaitės temai įgyvendinti, pradinėse klasėse trumpalaikiai planai rengiami mokytojo nuožiūra;

56.4. pagrindinė ugdymo organizavimo forma: pradinėse klasėse – pamoka, ikimokyklinio ir priešmokyklinio ugdymo grupėse – ugdomoji veikla. Mokytojui rekomenduojama, paliekant teisę rinktis ir kitas veiklos organizavimo formas (ekskursijas – išvykas, ekskursijas, projektus, muziejų edukacinius užsiėmimus, tiriamuosius darbus ir pan.) ugdymo procesą organizuoti ne tik mokykloje, bet ir už jos ribų (pvz., muziejuose, parkuose, artimiausioje gamtinėje aplinkoje ir pan.).

57. Pamokų skaičius Pradinio ugdymo bendrajai programai įgyvendinti per dvejus mokslo metus ir per savaitę, kai pamokos trukmė 1 klasėje – 35 minutės ir 2–4 klasėse – 45 minutės:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Klasė  Dalykai | 1a klasė | 1b  klasė | 2a  klasė | 2b  klasė | 3a  klasė | 3b  klasė | 4a  klasė | 4b  klasė | Iš viso skiriama pamokų pradinio ugdymo programai |
| Dorinis ugdymas:  -tikyba  -etika | 35 (1) | 35 (1) | 35 (1) | 35 (1) | 35 (1) | 35 (1) | 35 (1) | 35 (1) | 280 (8): |
|  |  |  |  | 35 (1) | 35 (1) | 35 (1) | 35 (1) | 140 (4) |
| 35 (1) | 35 (1) | 35 (1) | 35 (1) |  |  |  |  | 140 (4) |
| Lietuvių kalba | 280 (8) | 280 (8) | 245 (7) | 245 (7) | 245 (7) | 245 (7) | 245 (7) | 245 (7) | 2030 (58) |
| Užsienio kalba (anglų) | 0 | 0 | 70 (2) | 70 (2) | 70 (2) | 70 (2) | 70 (2) | 70 (2) | 420 (12) |
| Matematika | 140 (4) | 140 (4) | 175 (5) | 175 (5) | 140 (4) | 140 (4) | 175 (5) | 175 (5) | 630 (18) |
| Pasaulio pažinimas | 70 (2) | 70 (2) | 70 (2) | 70 (2) | 70 (2) | 70 (2) | 70 (2) | 70 (2) | 560 (16) |
| Meninis ugdymas:  - dailė ir technologijos;  - muzika;  - šokis | 140 (5) | 140 (5) | 140 (5) | 140 (5) | 140 (5) | 140 (5) | 140 (5) | 140 (5) | 1120 (40): |
| 70 (2) | 70 (2) | 70 (2) | 70 (2) | 70 (2) | 70 (2) | 70 (2) | 70 (2) | 560 (16) |
| 70 (2) | 70 (2) | 70 (2) | 70 (2) | 70 (2) | 70 (2) | 70 (2) | 70 (2) | 560 (16) |
| 35 (1) | 35 (1) | 35 (1) | 35 (1) | 35 (1) | 35 (1) | 35 (1) | 35 (1) | 280 (8) |
| Fizinis ugdymas\* | 105 (3) | 105 (3) | 105 (3) | 105 (3) | 105 (3) | 105 (3) | 105 (3) | 105 (3) | 840 (24) |
| Iš viso privalomų pamokų skaičius per mokslo metus | 805 (23) | 805 (23) | 875 (25) | 875 (25) | 840 (24) | 840 (24) | 875 (25) | 875 (25) | 6790  (194) |
| Iš viso privalomų pamokų skaičius per dvejus mokslo metus | 1610  (23) | 1610  (23) | 1750  (25) | 1750  (25) | 1680  (24) | 1680  (24) | 1750  (25) | 1750  (25) | 13580 (388) |
| Pamokos, skiriamos mokinių ugdymosi poreikiams tenkinti: |  |  |  |  |  |  |  |  | 350  (10) |
| - užsienio kalba (anglų);  - pagalba | 35 (1) | 35 (1) |  |  | 35 (1) | 35 (1) | 70 (2) | 70 (2) | 280 (8) |
| mokiniams, atvykusiems iš užsienio valstybių | 35 (1) |  | 35 (1) |  |  |  |  |  | 70 (2) |
| Neformalusis švietimas | 70 (2) | 70 (2) | 70 (2) | 70 (2) | 70 (2) | 70 (2) | 70 (2) | 70 (2) | 560  (16) |
| Mokymas namuose |  | | | | | | | | 385  (11) |
| Iš viso pamokų skaičius per mokslo metus klasėse | 945 (27) | 910  (26) | 980  (28) | 945  (27) | 945  (27) | 945  (27) | 1015  (29) | 1015  (29) | 7700  (220) |
| Iš viso pamokų skaičius per mokslo metus mokykloje |  |  |  |  |  |  |  |  | 8085  (231) |

Pastaba. \* fizinis ugdymas įgyvendinamas pagal pradinio ugdymo kūno kultūros bendrąją programą.

58. Mokyklos ugdymo plano pamokų skaičius neviršija Mokymo lėšų apskaičiavimo, paskirstymo ir panaudojimo tvarkos apraše, patvirtintame Lietuvos Respublikos Vyriausybės 2018 m. liepos 11 d. nutarimu Nr. 679 „Dėl Mokymo lėšų apskaičiavimo, paskirstymo ir panaudojimo tvarkos aprašo patvirtinimo“, numatyto kontaktinių valandų skaičiaus.

59. Pamokų skaičių per savaitę sudaro: privalomų pamokų skaičius visiems tos klasės mokiniams; pamokos, skiriamos mokinių ugdymo(si) poreikiams tenkinti; neformaliojo švietimo valandos; dalyko, kuriam mokyti klasė dalijama į grupes, pamokos.

60. Atsižvelgiant į pradinės klasės mokinių ugdymosi poreikius ir galimybes, mokytojas gali pasirinkti kitus ugdymo valandų ir pamokų paskirstymo variantus, siekiant sudaryti palankias galimybės veiksmingiau formuoti ugdymo turinį, geresnių mokinių ugdymosi pasiekimų, teikiant mokymosi pagalbą konkrečios klasės mokiniams. Mokytojas, atsižvelgdamas į klasės poreikius, savo gebėjimus ir galimybes, Bendrosios programos tikslų gali siekti:

60.1. ugdymo turinį formuojant pagal atskirus dalykus;

60.2. integravus atskirų ar visų ugdymo dalykų programas.

61. Mokytojui pasirinkus integralaus ugdymo turinio formą reikės:

61.1. numatyti integruoto ugdymo laikotarpius (pvz., integruotai ugdoma dieną, mėnesį) ugdymo sričiai ar dalykui skiriant proporcingą pamokų skaičių. 2021–2022 mokslo metais vesti ne mažiau kaip 2 integruotas dienas per pusmetį klasei;

61.2. numatyti integracinius / jungiamuosius ugdymo turinio elementus. Jais galės būti: Bendrojoje programoje numatyti ugdymo(si) pasiekimai, kompetencijos, aktualios temos, problemos, mokytojo iškelti ugdymo tikslai ir kt.;

61.3. planuojant ugdymo laiką, išlaikyti metams klasei ugdymo dalykams skiriamas pamokos;

61.4. kuriant integralų pradinio ugdymo turinį, derinti Bendrosios programos ir NŠV programų turinį arba pasirinkti įvairius ugdymo turinio integravimo būdus, kai integruojami visi ar keli Bendrosios programos ugdymo dalykai, numatant pradinio ugdymo Bendrajai programai įgyvendinti valandų skaičius per metus (savaitę) 2021–2022 mokslo metams nurodomą laiką minutėmis per savaitę. Tokiu atveju mokytojas pats planuoja dienos laiką ir ugdymo veiklas, o mokykla tik numatys dienos ugdymo proceso pradžią ir pabaigą, preliminarus ugdymo veiklų laiką, dalykų pamokos ir joms skirtas laikas nenurodomi.

62. Ugdymo procesas organizuojamas pamokomis/ugdomąja veikla, NŠV būrelių ir projektine veiklomis, konsultavimu ir kt. Nepertraukiamas ugdymo(si) proceso laikas numatomas, vadovaujantis galiojančiomis normomis mokyklai ir darželiui:

62.1. ugdymo procesą organizuojant pamoka, kai ugdymo(si) laikas 1 klasėje – 35 min., 2–4 klasėse – 45 min., per dieną turėtų būti ne daugiau kaip 5 pamokos (1 klasėje) ir 6 pamokos (2–4 klasėse);

62.2. ugdymo procesą organizuojant projekto, didaktinio žaidimo, kūrybinio darbo ar kt. formomis, vykdant įvairių ugdymo programų integraciją. Ugdymo procesas gali būti skirstomas į įvairios trukmės periodus. Ugdomoji veikla (derinant formaliojo ir neformaliojo programų turinį) per dieną turėtų būti ne ilgesnė nei 5 pamokos formaliojo švietimo dalykams ir 2 valandos NŠV veiklai. Į šį laiką neįskaičiuojamas pailgintos dienos grupės veiklai organizuoti skirtas laikas (jei tokia grupė veiks);

62.3. ugdymo procesas organizuojamas ne tik mokyklos edukacinėse erdvėse, bet ir už jos ribų (parkuose, bibliotekose, muziejuose, artimiausioje gamtinėje aplinkoje, tėvų darbovietėse ir kt.).

63. Mokykla einamaisiais mokslo metais galės koreguoti ugdymo procesą ir turinį pagal pasikeitusius mokinių ugdymo poreikius, išlaikydama mokslo metams skirtą pamokų skaičių.

64. Pamokos mokinių ugdymo(si) poreikiams tenkinti:

64.1. jos skiriamos, įvertinus mokinių ugdymo(si) poreikius, atsižvelgiant į mokyklos iškeltus ugdymo prioritetus, spręstinas ugdymo problemas. 2021–2022 mokslo metais 1–4 klasių komplektams skiriama 10 pamokų, jos paskirstytos sekančiai:

64.1.1. užsienio kalbai (anglų) mokyti 3 klasių mokiniams 3-ią pamoką per savaitę (2 pamokos);

64.1.2. užsienio kalbai (anglų) mokyti 4 klasėse, padalijant klases (4 pamokos);

64.1.3. užsienio kalbai (anglų) mokyti 1 klasėse (2 pamokos);

64.1.4. pagalbai mokiniams, atvykusiems iš užsienio (2 pamokos).

65. Mokykloje susitarta dėl ugdymo turinio planavimo laikotarpių, struktūros ir kitų su ugdymo turinio planavimu susijusių aspektų. Mokytojas, atsižvelgdamas į Švietimo, mokslo ir sporto ministerijos nustatytą tvarką ir rekomendacijas, mokyklos susitarimus, ugdymo turinį planuoja Bendruosiuose planuose nurodytam dienų ir valandų skaičiui, ne mažiau kaip vieneriems metams pagal bendru susitarimu priimtą plano struktūrą, formą ir mokyklos Pradinių klasių mokinių ugdymo turinio planavimo, prevencinių ir kitų programų integravimo į ugdymo turinį tvarkos aprašą, patvirtintą mokyklos direktoriaus 2020-05-07 įsakymu Nr. V1-32. Planai, reikalui esant, gali būti koreguojami per mokslo metus.

66. Reikalavimai ugdymo programoms įgyvendinti:

66.1. pasinaudojant demokratiškumo, prieinamumo, aktualumo, ekologiškumo ir pan. principais, laiduojančiais mokinio asmenybės skleidimąsi, reikiamų kompetencijų ugdymą(si), skatinti mokinių aktyvumą, pasitikėjimą savimi ir savo gebėjimais, pažinimo motyvacijos poreikį, sudaryti prielaidas tolesniam sėkmingam mokymuisi aukštesnėje mokymo pakopoje;

66.2. individualizuoti ir diferencijuoti ugdymo turinį, kad jis atitiktų mokinių amžiaus tarpsnius, turimą patirtį, poreikius, sugebėjimų lygį, mokymosi stilius;

66.3. tobulinti vertinimo ir tėvų informavimo apie vaiko pasiekimus ir pažangą sistemą, atsižvelgiant į 2021–2022 ir 2022–2023 bendrųjų ugdymo planų nurodymus, elektroninio dienyno galimybes;

66.4. papildyti arba aprūpinti šiuolaikinėmis mokymo(si) priemonėmis, IKT turimas edukacines aplinkas, tobulinti mokytojų ir kitų ugdymo proceso dalyvių dalykinę ir intelektualinę kompetenciją, tobulinti darbo „Smart board“ ir „Aktyvios klasės“ ugdymo technologijų srityje;

66.5. ugdymo turinį individualizuoti ir diferencijuoti, t. y. pritaikyti mokytis ir ugdytis atsižvelgiant į atskiro mokinio ir mokinių grupės mokymosi poreikius ir polinkius, pamokoje ar kitoje organizuotoje veiklos formoje, teikiant mokiniams atitinkamas individualias arba grupines užduotis, pasitelkiant turimų pagalbos mokiniui specialistų (specialiojo pedagogo, logopedo, mokytojo padėjėjo, psichologo, socialinio pedagogo) pagalbą;

66.6. specialiųjų poreikių mokiniams, programas sudaryti taip pat vieneriems mokslo metams, tačiau ne trumpesniam kaip pusės metų laikotarpiui;

66.7. planuodamas ugdymo turinį mokytojas planuoja ir mokinių pažangos ir pasiekimų vertinimą, jį sieja su mokymo(si) tikslais atsižvelgdamas į mokinių mokymosi patirtį ir gebėjimus. Vertinimo metodus mokytojai derina tarp savęs, aptaria su mokiniais ir jų tėvais (globėjais, rūpintojais). Vertinimo fiksavimui ir tėvų informavimui naudojamas elektroninis dienynas;

66.8. planus, jų formas siūlo mokyklos metodinė taryba, aptaria (analizuoja, pritaria) mokyklos metodinė grupė metodinės grupės susirinkimuose. Planai rengiami, aptariami ir suderinami direktoriaus pavaduotoju ugdymui iki rugsėjo 5 dienos, koreguojami iki spalio 1 d.

67. Įgyvendinant mokyklos vykdomas ugdymo programas, vadovaujamasi galiojančių Lietuvos higienos normų reikalavimais aplinkai, turimoms edukacinėms erdvėms. Mokymosi aplinka – tai aplinka mokykloje ir už jos ribų, kurioje įgyvendinamas mokyklos ugdymo turinys. Siūloma dalį ugdymo turinio įgyvendinti ne tik mokykloje, bet ir kitose aplinkose: gamtoje, muziejuose, įstaigose, įmonėse ir pan.

68. Užtikrinama, kad mokymosi aplinka būtų fiziškai, psichologiškai ir socialiai saugi ir sveika joje besiugdantiems ir dirbantiems, užtikrinamas higienos reikalavimus neviršijantis su tėvais suderintas mokymosi krūvis.

69. Mokykloje sudaromos sąlygos mokinių aktyviam ugdymui(si): aktyviai veikti, tyrinėti, bendrauti ir bendradarbiauti tiek fizinėse, tiek virtualiose aplinkose, mokymuisi individualiai ir įvairaus dydžio grupėmis praktinei, teorinei, eksperimentinei ir kitokiai veiklai vykdyti.

70. Mokytojams sudaromos galimybės (kiek leidžia ištekliai) dirbti inovatyviai, naudojant šiuolaikines mokymo technologijas: internetą, interaktyvią lentą, kompiuterius, biblioteką, elektroninį dienyną ir kt. Formaliojo ir neformaliojo švietimo veiklose siekiama, kad mokykloje įgyjamos bei kuriamos mokymo ir mokymosi priemonės padėtų mokiniams įgyti šiuolaikinėje besikeičiančioje visuomenėje būtinų kompetencijų, gebėjimų, nuostatų.

71. Bendrųjų programų pritaikymo mokiniams, turintiems specialiųjų ugdymosi poreikių dėl išskirtinių gabumų, įgimtų ar įgytų sutrikimų, nepalankių aplinkos veiksnių, ir pradinio ugdymo individualizuotos programos įgyvendinimo:

71.1. Bendrosios programos pritaikymas specialiųjų ugdymosi poreikių turintiems mokiniams vykdomas, atsižvelgiant į specialųjį bei gabių ir talentingų vaikų ugdymą reglamentuojančius dokumentus, teisės aktus ir mokyklos specialiųjų poreikių mokinių ugdymosi poreikių tenkinimo tvarką;

71.2. Bendroji programa, esant poreikiui, pritaikoma mokiniams, turintiems specialiųjų ugdymosi poreikių dėl išskirtinių gabumų pagal individualų mokinių ugdymo(si) planą. Bendroji programa pritaikoma integruotai klasėse/grupėse ugdomiems mokiniams, turintiems specialiųjų ugdymosi poreikių dėl įgimtų ar įgytų sutrikimų, nepalankių aplinkos veiksnių arba individualizuojama. Mokytojai įgyvendinama individualizuotas programas, kurių struktūrą siūlo mokyklos vaiko gerovės komisija.

72. Vadovėlių ir kitų mokymo(si) priemonių pasirinkimo,naudojimosi jomis mokykloje principų ir tvarkos:

72.1. vadovėliais ir mokymo priemonėmis aprūpinama vadovaujantis Lietuvos Respublikos švietimo ir mokslo ministro 2011 m. lapkričio 30 d. įsakymu Nr. V-2310 „Dėl bendrojo ugdymo dalykų vadovėlių ir mokymo priemonių atitikties teisės aktams įvertinimo ir aprūpinimo jais tvarkos aprašu“. Vadovėlių, mokymosi priemonių įsigijimas ir naudojimas vykdomas vadovaujantis galiojančiu viešųjų pirkimų įstatymu, supaprastintų viešųjų pirkimų taisyklėmis ir mokyklos pasirengta vadovėlių ir kitų mokymosi priemonių pasirinkimo ir naudojimosi jomis tvarka:

72.1.1. pradinių klasių vadovėliai parenkami vadovaujantis tęstinumo principu ir Bendrojo ugdymo dalykų vadovėlių ir kitų mokymo priemonių duomenų baze. 1–4 klasėse ugdymo procese naudojami integruoti „Šok“ serijos vadovėliai – „Pupa“, „Riešutas“, „Gilė“, „Vieversys“, priemonių kompleksas „Taip“, Eduka mokymo priemonės, pasirinktinai EMA pratybos;

72.1.2. priešmokyklinio amžiaus vaikų ugdymui naudojamos „OpaPa“ priemonių komplektas;

72.1.3. mokymo priemonių parinkimas ir paskirstymas vykdomas metodinės grupės narių susitarimu, atsižvelgiant į turimas mokinio krepšelio ir kitas lėšas.

73. Bendradarbiavimo su mokinių tėvais (globėjais) tikslai ir formos:

73.1. mokyklos mokinių tėvai (globėjai, rūpintojai) dalyvauja planuojant ir įgyvendinant ugdymo programas, dalyvauja mokyklos organizuojamuose renginiuose, jiems palankiais būdais, prisideda prie jų rengimo. Tėvų atstovai, atstovaudami mokinių tėvų interesus, padeda spręsti aktualius ugdymo ir kitus klausimus, užtikrinančius mokinių saugumą ir gerovę mokykloje;

73.2. tėvai (globėjai) nuolat informuojami apie mokinių ugdymosi rezultatus, sėkmes ir nesėkmes;

73.3. mokyklos administracija, mokytojai, švietimo pagalbos specialistai konsultuoja ir skatina mokinių tėvus kaip sukurti tinkamą edukacinę aplinką namuose, motyvuoti mokinį mokytis, padėti mokytis namuose, sudaryti galimybes mokiniams dalyvauti neformaliojo švietimo veiklose.

74. Adaptacinio laikotarpio reglamentavimo mokykloje. Adaptacinis laikotarpis nustatomas pradedant ugdymo programą ar atvykus mokslo metų eigoje:

74.1. ikimokyklinio ir priešmokyklinio amžiaus grupėse – iki 3 mėn. (pradedant arba mokslo metų eigoje);

74.2. 1 klasių mokiniams – iki 2 mėn. (pradedant ) ir vieno mėnesio (mokslo metų eigoje);

74.3. 2–4 klasių mokiniams (atvykusiems iš kitų Lietuvos mokyklų) – 1 mėn. (pradedant arba mokslo metų eigoje);

74.4. 2–4 klasių mokiniams (atvykusiems iš užsienio) – ne mažiau kaip 1 mėn., reikalui esant, galima pratęsti šį laikotarpį;

74.5. adaptaciniu laikotarpiu vengti neigiamų pasiekimų vertinimų, ypač jų fiksavimo elektroniniame dienyne, stengiantis pabrėžti, paskatinti stipriąsias mokinio gebėjimų puses;

74.6. siekiant, sėkmingos mokinių adaptacijos, teikti įvairiapusę (klasėje/grupėje dirbančio mokytojo, ypatingai išnaudojant pagalbos mokiniui specialistų paslaugas, pačių mokinių, administracijos stebėsenos organizavimą) pagalbą, konsultacijas.

75. Mokiniui saugia ir palankia ugdymosi aplinka rūpinasi ir mokinio gerovės užtikrinimo klausimus sprendžia mokyklos vaiko gerovės komisija, kuri vadovaujasi Mokyklos vaiko gerovės komisijos sudarymo ir darbo organizavimo tvarkos aprašu, patvirtintu Lietuvos Respublikos švietimo ir mokslo ministro 2017 m. gegužės 2 d. įsakymu Nr. V-319.

76. Pamokų tvarkaraščiai sudaromi laikantis Lietuvos higienos normos HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“, nurodymų, kai besimokantiems pagal pradinio ugdymo programą skiriama ne daugiau 5 (1 klasėje) ir 6 (2–4 klasėse) formaliojo ugdymo pamokų per dieną. Klasės ar individualiame mokinio pamokų tvarkaraštyje gali būti ne daugiau kaip vienas „langas“ („langas“ – vienos pamokos trukmės laisvo laiko tarpas tarp pamokų) per savaitę.

77. Užduočių mokiniams į namus skyrimo/neskyrimo. Mokykla, nusprendusi skirti užduotis į namus, užtikrina, kad užduotys:

77.1. atitiktų mokinio galias;

77.2. būtų naudingos tolesniam mokymuisi;

77.3. nebūtų užduodamos atostogoms;

77.4. nebūtų skirtos dėl įvairių priežasčių neįvykusių pamokų turiniui įgyvendinti.

78. Mokiniams, kurie negali tinkamai įvykdyti užduočių, skirtų atlikti namuose (jeigu jos skiriamos), dėl nepalankių socialinių ekonominių kultūrinių sąlygų, būtina sudaryti sąlygas jas atlikti mokykloje arba mokiniai turi būti nukreipiami į dienos centrus.

79. Mokykla organizuoja mokinių mokymosi krūvio stebėseną ir remdamasi turimais duomenimis, jeigu reikia, koreguoja ugdymo procesą.

80. Mokykla užtikrina sisteminę švietimo pagalbą, kuri apima: žemų pasiekimų prevenciją, intervenciją ir žemų pasiekimų kompensacines priemones.

81. Mokykla, vertindama mokinio pasiekimus ir pažangą, vadovaujasi teisės aktais, reglamentuojančiais bendrąjį ugdymą ir mokinio pasiekimų ir pažangos vertinimą.

82. Neformaliojo vaikų švietimo valandos skiriamos meninei, etninei, sporto ar kitai veiklai, atsižvelgiant į mokinių neformaliojo švietimo poreikius, numatomus ugdymo prioritetus, mokyklos lėšas. Mokiniai renkasi neformaliojo vaikų švietimo programas, padedančias atsiskleisti jų pomėgiams, talentams, asmeninėms, socialinėms, edukacinėms kompetencijoms ugdyti. Į neformaliojo vaikų švietimo veiklą įsitraukiami mokiniai, gyvenantys nepalankiomis socialinėmis, ekonominėmis, kultūrinėmis sąlygomis, turintys specialiųjų ugdymosi poreikių, atvykę ar grįžę iš užsienio valstybių.

83. Neformaliojo vaikų švietimo programos rengiamos, atsižvelgiant į Bendrųjų iš valstybės ar savivaldybių biudžetų finansuojamų neformaliojo švietimo programų kriterijų aprašą, patvirtintą Lietuvos Respublikos švietimo ir mokslo ministro 2004 m. birželio 18 d. įsakymu Nr. ISAK-991 „Dėl Bendrųjų iš valstybės ar savivaldybių biudžetų finansuojamų neformaliojo švietimo programų kriterijų aprašo patvirtinimo“, derinant Bendrosios programos dalykų programų ir neformaliojo švietimo turinį, siekiant gerinti mokinių pasiekimus, tobulinti bendrąsias kompetencijas (pvz., skaitymo, kūrybinių gebėjimų plėtojimo, gamtamokslinio tyrinėjimo, pažinimo ir pan.).

84. Neformalusis vaikų švietimas organizuojamas pagal mokyklos neformaliojo ugdymo tvarką, patvirtintą mokyklos direktoriaus 2012 m. rugpjūčio 29 d. įsakymu Nr. VI-61.

85. Mokyklos mokytojams būrelių veiklą rekomenduojama organizuoti ne tik mokyklos edukacinėse erdvėse, bet ir už jų ribų, planuoti veiklų intensyvumą, periodiškumą, trukmę, atsižvelgiant į mokinių ir jų tėvų (globėjų) pageidavimus ir turimas lėšas, išlaikant klasei 2021–2022 ir 2022–2023 mokslo metų Bendruose ugdymo planuose numatytą valandų skaičių per metus.

86. Mokyklos mokytojai rašo pasirinkto būrelio programą, kurioje nurodo valandų skaičių per metus, būrelio paskirtį, tikslus ir uždavinius, ugdymo priemones, veiklų turinį, integracinius ryšius, numato veiklos rezultatus, sėkmės kriterijus. Užsiėmimai vykta po pamokų. Būrelius lanko iš vienos arba visų pradinių klasių, pasirinkę vieną ar kitą programą, mokiniai.

87. Neformalusis vaikų švietimas neprivalomas ir laisvai pasirenkamas.

88. Neformaliojo vaikų švietimo užsiėmimai ir jų laikas surašomi į tvarkaraštį.

89. Neformaliojo vaikų švietimo veikla registruojama E.dienyne.

90. Atsižvelgiant į mokyklos turimų mokymo lėšų dydį, suderinus su Mokyklos taryba, minimalus mokinių skaičius būrelio grupėje – 15 mokinių. o jungtinėse specialiojo ugdymo klasėse ne mažesnis kaip 6 mokiniai.

91. Neformaliojo vaikų švietimo programos vykdomos nuo mokslo metų pradžios iki mokslo metų pabaigos. Ugdymo procesas mokinių ir jų tėvų pageidavimu gali vykti ir per mokinių atostogas.

92. Neformaliojo vaikų švietimo veikla paskirta meninę, sporto, informacinių technologijų veiklą pasirinkusių mokinių asmeninėms, socialinėms, edukacinėms, profesinėms kompetencijoms ugdyti.

93. Mokykla mokslo metų pabaigoje įvertino ateinančiųjų mokslo metų mokinių neformaliojo švietimo poreikius ir mokyklos mokytojų tarybos posėdyje 2021 m. birželio 22 d. Nr. V3-4 paskyrė šias neformaliojo švietimo programas:

93.1. pradinio ugdymo programos mokiniams:

|  |  |  |
| --- | --- | --- |
| Nr. | Neformaliojo ugdymo programa | Valandų skaičius |
| 1. | Jaunučių ansamblis | 2 |
| 2. | Muzikos būrelis | 2 |
| 3. | Jaunučių šokių būrelis | 4 |
| 4. | Informacinių technologijų būrelis | 7 |
| 5. | Anglų kalbos būrelis | 1 |
| Iš viso: | | 16 |

93.2. jungtinių specialiojo ugdymo klasių mokiniams:

|  |  |  |
| --- | --- | --- |
| Nr. | Neformaliojo ugdymo programa | Valandų skaičius |
| 1. | Muzikos būrelis | 2 |
| 2. | Informacinių technologijų būrelis | 5 |
| 3. | Sporto būrelis | 3 |
| Iš viso: | | 10 |

94. Mokykla priėmė sprendimus dėl ugdymo procese kultūrinei, etninei, meninei, pažintinei, kūrybinei, sportinei, praktinei, socialinei, prevencinei ir kitai pagal mokinių ir mokyklos poreikius parinktai veiklai dienų organizavimo ir vykdymo 2021–2022 ir 2022–2023 mokslo metais. Ši veikla yra ugdymo proceso dalis, ja siekiama Bendrojoje programoje numatytų ugdymo tikslų. Šios dienos bus įskaičiuojamos į ugdymosi dienų skaičių:

|  |  |  |  |  |  |
| --- | --- | --- | --- | --- | --- |
| Nr. | Tema | Data | Nr. | Tema | Data |
| Pradinio ugdymo klasių mokiniams | Specialiojo ugdymo klasių mokiniams |
| 1. | Mokslo ir žinių  diena  „Būk sveika, mokykla“ | 09-01 | 1. | Mokslo ir žinių  diena  „Būk sveika, mokykla“ | 09-01 |
| 2. | Ugdymo karjerai diena | 10 mėn. | 2. | Turizmo diena ,,Pažinkime savo kraštą” | 09/10 mėn. |
| 3. | Šeimos diena „Atvažiavo Kalėda“ | 12 mėn. | 3. | Tarptautinė tolerancijos diena | 11 mėn. |
| 4. | Pilietiškumo ugdymo diena | 02 mėn. | 4. | Tarptautinė neįgalių žmonių diena | 12 mėn. |
| 5. | Amatų diena „Kaziuko mugė“ | 03 mėn. | 5. | Šeimos diena „Atvažiavo Kalėda“ | 12 mėn. |
| 6. | Pasaulinė Žemės diena | 03 mėn. | 6. | Amatų diena „Kaziuko mugė“ | 03 mėn. |
| 7. | Tarptautinė teatro diena | 03 mėn. | 7. | Pasaulinė Dauno sindromo diena | 03 mėn. |
| 8. | Jaunųjų tyrėjų diena | 04 mėn. | 8. | Tarptautinė teatro diena | 03 mėn. |
| 9. | Mokslo metų pasiekimų diena | 05 mėn. | 9. | Pasaulinė autizmo supratimo diena | 04 mėn. |
| 10. | Turizmo diena ,,Pažinkime savo kraštą” | 06 mėn. | 10. | Mokslo metų pasiekimų diena | 05 mėn. |
| 11. | Sporto šventė „Aukime gražūs, stiprūs ir sveiki“ | 06 mėn. | 11. | Sportinio ugdymo dienos „Aukime gražūs, stiprūs ir sveiki“ | 06 mėn. |

94.1. atsižvelgiant į mokslo metų eigoje atsiradusį poreikį, mokytojams paliekama teisė keisti čia pateiktų dienų temas, vienai temai skiriamų dienų skaičių, nekoreguojant bendro visai veiklai skiriamų dienų skaičiaus;

94.2. elektroniniame dienyne pažintinė ir kultūrinė veikla pildoma pagal tvarkaraštį, žymimos datos, skiltyje „Pamokos turinys“ įrašoma konkreti atitinkamos pažintinės – kultūrinės veiklos tema;

94.3. pažintinę ir kultūrinę veiklą organizuoja mokyklos pradinio ugdymo ir specialiojo ugdymo mokytojai, kurie yra taip pat atsakingi ir už mokinių saugų elgesį šių dienų metu. Mokytojai veda mokiniams saugaus elgesio instruktažus, prižiūri jų laikymosi tvarkos, atsako už mokinių saugumą ir sveikatą.

95. Ugdymo veiklos, atsižvelgiant į Pradinio ugdymo bendrojoje programoje numatytą dalykų turinį, gali būti organizuotos už mokyklos ribų, pavyzdžiui, muziejuose, atviros prieigos centruose ir kt. Mokykla numato, kiek ugdymo proceso laiko per mokslo metus skirs įgyvendinti nuosekliai ar koncentruos veiklą tam tikrais laikotarpiais (pavyzdžiui, trimestro ar pusmečio pabaigoje). Mokinio mokymosi laikas išvykose, ekskursijose ir kitais panašiais atvejais, trunkantis ilgiau nei pamoka, perskaičiuojamas į konkretaus dalyko (-ų) mokymosi laiką (pagal pamokos (-ų) trukmę.

**ANTRASIS SKIRSNIS**

**PRADINIO UGDYMO DALYKŲ SRIČIŲ UGDYMO TURINIO ĮGYVENDINIMO YPATUMAI**

96. Ugdymo sričių / ugdymo dalykų programų įgyvendinimas:

96.1. dorinis ugdymas:

96.1.1. tėvai (globėjai) parenka mokiniui vieną iš dorinio ugdymo dalykų: etiką arba tradicinės religinės bendruomenės ar bendrijos tikybą;

96.1.2. mokyklai neturint galimybės užtikrinti mokinio tėvų pageidaujamos tradicinės religinės bendruomenės ar bendrijos tikybos mokymo, gali būti įskaitomas mokymasis tradicinės religinės bendruomenės ar bendrijos sekmadieninėje mokykloje ar tikybos mokymo grupėje, pagal Lietuvos Respublikos švietimo įstatymo 31 straipsnio 4 ir 5 dalyse nustatytus reikalavimus jei ji įgyvendina programą, kuriai yra pritarusi tradicinės religinės bendruomenės ar bendrijos vadovybė ir ji yra patvirtinta Lietuvos Respublikos švietimo ir mokslo ministro. Šiuo atveju mokykla numatys mokymosi pasiekimų įskaitymo tvarką;

96.1.3. dorinio ugdymo dalyką mokiniui galima keisti kiekvienais mokslo metais pagal tėvų (globėjų) parašytą prašymą;

96.1.4. mokykloje nesusidarius mokinių grupei etikai arba tikybai mokytis sudaroma laikinoji grupė iš kelių klasių mokinių.

96.2. Kalbinis ugdymas:

96.2.1. lietuvių (gimtoji) kalba:

96.2.1.1. lietuvių kalbos dalykas yra pradinio ugdymo programos sudedamoji dalis ir jo mokoma per visus ugdomuosius dalykus, pagal Lietuvos Respublikos švietimo ir mokslo ministro patvirtintą lietuvių kalbos ugdymo programą („Lietuvių kalbos ir literatūros pagrindinio ugdymo bendroji programa“ patvirtinta Lietuvos Respublikos švietimo ir mokslo ministro įsakymu 2016 m. sausio 25 d. Nr. V-46.), skiriant Bendrojo ugdymo plano 27 punkte nurodytas pamokas;

96.2.1.2. siekiant gerinti mokinių lietuvių kalbos (gimtosios) vartojimo žodžiu ir raštu pasiekimus, kalbos vartojimo kompetencijos, skaitymo, rašymo, kalbėjimo ir klausymo gebėjimai ugdomi ir per kitų dalykų ar ugdymo sričių ugdomąsias veiklas, panaudojant mokomąsias užduotis kalbai ir mąstymui ugdyti, kreipiant dėmesį į kalbinę raišką ir rašto darbus.

96.3. Pirmosios užsienio kalbos mokymas:

96.3.1. pirmosios užsienio kalbos mokoma antraisiais–ketvirtaisiais pradinio ugdymo programos metais. Mokyklai, turint pakankamai lėšų, pirmosios užsienio kalbos nutarta pradėti mokyti pirmose klasėse po 1 savaitinę pamoką;

96.3.2. tėvai (globėjai) parenka mokiniui vieną iš mokyklos siūlomų anglų, vokiečių, prancūzų Europos kalbų – anglų kalbą;

96.3.3. anglų kalbai mokyti 4 klasių mokiniai dalinami į pogrupius (vienam mokiniui skiriama po 2 pamokas per savaitę), 3 klasėse po 3 pamokas per savaitę, 2 klasėse po 2 pamokas per savaitę.

96.4. Socialinis ir gamtamokslinis ugdymas:

96.4.1. gamtamoksliniams gebėjimams ugdyti skiriama 1 / 2 pasaulio pažinimo dalykui skirto ugdymo laiko, 1/4 dalį dalykui skiriamo laiko skiriama organizuoti ugdymą tyrinėjimams palankioje aplinkoje, natūralioje gamtinėje (pvz., parke, miške, prie vandens telkinio ar pan.) aplinkoje, laboratorijose;

96.4.2. socialiniams gebėjimams ugdytis dalį pasaulio pažinimo dalyko laiko skiriama socialinės, kultūrinės aplinkos pažinimui palankioje aplinkoje (pvz., lankantis visuomeninėse, bendruomenių, kultūros institucijose ir pan.).

96.5. Matematinis ugdymas:

96.5.1. organizuojant matematinį ugdymą vadovautis ne tik Bendrosios programos matematikos dalyko programa, bet ir nacionalinių ir tarptautinių mokinių pasiekimų tyrimų rekomendacijomis, pagal galimybes naudoti informacines komunikacines technologijas, skaitmenines mokomąsias priemones.

96.6. Fizinis ugdymas:

96.6.1. paskirtos 3 pamokas per savaitę fiziniam ugdymui;

96.6.2. specialiosios medicininės fizinio pajėgumo grupės organizuojamos taip:

96.6.2.1. mokiniai dalyvauja pamokose su pagrindine grupe, bet pratimai ir krūvis jiems skiriamas pagal gydytojo rekomendacijas;

96.6.2.2. tėvų (globėjų) pageidavimu mokiniai galės lankyti sveikatos grupes ne mokykloje;

96.6.2.3. siekiant skatinti mokinių fizinį aktyvumą, sveikatinimą, ugdymo proceso metu mokytojams siūloma, pagal galimybes organizuoti judriąsias pertraukas ar fiziniam aktyvinimui skirtas veiklas, panaudojant mokyklos vidaus ir lauko erdves.

96.7. Meninis ugdymas (dailė ir technologijos, muzika, šokis, teatras):

96.7.1. muzikos programai įgyvendinti paskirta 2 pamokas per savaitę;

96.7.2. dailės ir technologijų programai įgyvendinti paskirta 2 pamokas per savaitę, iš jų technologiniam ugdymui skiriama ne mažiau kaip 1 / 3 dalykui ir technologijų dalykui skiriamo laiko;

96.7.3. atsižvelgiant į mokyklos bendruomenės meninio ugdymo poreikius ir mokyklos galimybes, mokykloje įgyvendinama šokio programa, skiriant 1 savaitinę pamoką;

96.7.4. teatro mokoma taikant jo elementus per įvairių dalykų pamokas ar neformaliojo vaikų švietimo veiklas.

97.8. Informacinės technologijos:

97.8.1. skaitmeniniams mokinių gebėjimams ugdyti per visus dalykus ugdymo procese naudojamos šiuolaikinės skaitmeninės technologijos;

97.8.2. integruotai ugdomas mokinių informatinis mąstymas, mokoma kūrybiško ir atsakingo šiuolaikinių technologijų naudojimo, saugaus ir atsakingo elgesio skaitmeninėje aplinkoje, skaitmeninio turinio kūrimo.

98. Mokykla, atsižvelgdama į mokyklos bendruomenės, mokinių ugdymosi poreikius, Bendrąjį ugdymo planą, etninei kultūrai ugdyti, prevencinių ir kitų ugdymo programų įgyvendinimui neskiria atskirų pamokų, o integruoja jas į mokytojo pasirinktus dalykus, klasės valandėles ir neformaliojo vaikų švietimo veiklą.

**TREČIASIS SKIRSNIS**

**PRIEŠMOKYKLINIO UGDYMO PROGRAMOS ĮGYVENDINIMO YPATUMAI**

99. Priešmokyklinis ugdymas mokykloje organizuojamas vadovaujantis Priešmokyklinio ugdymo tvarkos aprašu, patvirtintu Lietuvos Respublikos švietimo ir mokslo ministro 2016 m. liepos 22 d. įsakymu Nr. V-674, Priešmokyklinio ugdymo bendrąja programa, patvirtinta Lietuvos Respublikos švietimo ir mokslo ministro 2014 m. rugsėjo 2 d. įsakymu Nr. V-779, kitais teisės aktais, rekomendacijomis ir Ikimokyklinio, priešmokyklinio amžiaus vaikų ugdymo turinio planavimo tvarkos aprašą, patvirtintą mokyklos direktoriaus 2020-05-07 įsakymu Nr. V1-32:

99.1. priešmokyklinio ugdymo tikslas – atsižvelgiant į kiekvieno vaiko patirtį, galias, ugdymosi poreikius, vadovaujantis humanistinėmis ir demokratinėmis vertybėmis, užtikrinti optimalią vaiko raidą, padėti pasirengti mokytis pagal pradinio ugdymo programą;

99.2. priešmokyklinio ugdymo uždaviniai:

99.2.1. įgyvendinti ugdymo turinį, atitinkantį 5–7 metų vaikų raidos bendruosius ir individualiuosius ypatumus, padedantį kiekvienam vaikui darniai augti ir ugdytis visas Programoje įvardytas kompetencijas;

99.2.2. organizuoti ugdymą derinant organizuotą, kryptingą ugdomąją priešmokyklinio ugdymo mokytojo ir veiklos kylančios iš vaiko pastebėjimų;

99.2.3. pripažinti kasdienį vaiko gyvenimą grupėje (atvykimas ir išvykimas, maitinimasis, miegas, tvarkymasis ir kt.) kaip neatsiejamą ugdymo turinio dalį;

99.2.4. taikyti į vaiką orientuoto ugdymo, priešmokyklinio ugdymo mokytojo ir vaiko sąveika grįstus metodus;

99.2.5. sukurti vaiko ugdymui ir ugdymuisi tinkamą socialinę emocinę ir fizinę aplinką;

99.2.6. taikyti pasiekimų ir pažangos vertinimo būdus ir formas, kurie padėtų vaikui sėkmingai ugdytis ir tobulėti;

99.2.7. užtikrinti pozityvų, pasitikėjimu ir pagarba grįstą, tikslingą vaikų, priešmokyklinio ugdymo mokytojų, tėvų (globėjų), ir visų mokyklos darbuotojų bendradarbiavimą;

99.3. 2021–2022 mokslo metais 2 priešmokyklinių ugdymo grupių darbas mokykloje organizuojamos pagal 10,30 val. grupės modelį;

99.4. brandos mokyklai vertinimas mokykloje atliekamas, vadovaujantis Švietimo ir mokslo ministerijos nustatyta tvarka, atsižvelgiant į priešmokyklinio ugdymo standartą – 2 kartus per metus, pagal mokykloje priimtą vieningą priešmokyklinio amžiaus vaikų pasiekimų vertinimo formą. Pirmas – adaptacinis, antras – mokslo metų gale;

99.5. vaikų skaičius priešmokyklinio ugdymo grupėse negali viršyti 20 vaikų;

99.6. priešmokyklinio ugdymo trukmė - vieneri metai;

99.7. priešmokyklinio ugdymo grupių mokslo metų trukmė – 160 dienų;

99.8. priešmokyklinio ugdymo grupių veiklos planas:

|  |  |
| --- | --- |
| Veiklos kryptys | Skiriamas laikas per savaitę |
| Socialinė kompetencijos gebėjimų ugdymas  (santykiai su savimi, bendraamžiais, suaugusiaisiais ir aplinka) | 52,30 tarifikuotos valandos,  (grupės darbo laikas  10,30 val.) |
| Sveikatos kompetencijos gebėjimų ugdymas  (sveikatos ir sveikos gyvensenos samprata, psichinė, socialinė ir fizinė sveikata) |
| Pažinimo kompetencijos gebėjimų ugdymas  (domėjimasis ir smalsumas, tyrinėjimas ir informacijos rinkimas, informacijos apdorojimas , refleksija, interpretacija ir kūrybiškas taikymas) |
| Komunikavimo kompetencijos gebėjimų ugdymas  (kalbos suvokimas ir kalbėjimas, skaitymo ir rašymo pradmenys) |
| Meninės kompetencijos gebėjimų ugdymas  (dailė ir kitos vaizduojamojo meno rūšys, muzika, šokis, vaidyba) |
| Prevencinių ir kitų integruojamųjų programų įgyvendinimas |

99.9. priešmokyklinio ugdymo grupės veikla yra vientisas procesas. Jis neskaidomas į atskiras sritis ir vyksta integruotai pagal kompleksinį ugdymo metodą. Užsiėmimo pobūdį (žaidimai, veikla grupėje išvykos ir kt.) bei trukmę lemia ugdymo(si) tikslai ir grupės vaikų poreikiai;

99.10. priešmokyklinio ugdymo mokytojai rengia priešmokyklinės grupės veiklos planą vieneriems metams elektroniniame dienyne, jo pagrindu – savaitės planą. Planuose numatomi ugdymo tikslas, uždaviniai, prioritetai, temos, veiklos organizavimo formos, bendradarbiavimas su tėvais ir bendradarbiavimo partneriais, į priešmokyklinio ugdymo programos turinį integruojamos programos ir jų įgyvendinimo nuostatos.

**KETVIRTASIS SKIRSNIS**

**IKIMOKYKLINIO UGDYMO PROGRAMOS ĮGYVENDINIMO YPATUMAI**

100. Ikimokyklinis ugdymas mokykloje organizuojamas atsižvelgiant į ikimokyklinį ugdymą reglamentuojančius teisės aktus ir rekomendacijas, vadovaujantis Kretingos Marijos Tiškevičiūtės mokyklos ikimokyklinio ugdymo programa (toliau – Mokyklos ikimokyklinio ugdymo programa), kuriai pritarta Kretingos rajono savivaldybės administracijos direktoriaus 2017-06-30 įsakymu Nr. A1-592:

100.1. mokykloje 2021–2022 mokslo metais veiks septynios ikimokyklinio ugdymo grupės. Ikimokyklinio ugdymo grupių darbas bus organizuojamos pagal šiuos modelius: šešios – 10.30 val. grupės, viena – 12 val. grupė;

100.2. ikimokyklinėse grupėse vaikai ugdomi nuo 2 iki 5–6 metų, atsižvelgiant į tėvų pageidavimą. Darbas jose organizuojamas pagal Mokyklos ikimokyklinio ugdymo programos, metodinių rekomendacijų ikimokyklinio amžiaus vaikų ugdymui reikalavimus, siekiant pasiekti reikiamą mokyklai brandą;

100.3. ugdymas šio amžiaus grupėse skirstomas į veiklos, ugdymo pasiekimų sritis, kurios žingsniuojant per 18 žingsnių, padeda ugdyti(s) vaikų pažinimo, komunikavimo, sveikatos saugojimo, meninę kompetencijas. Grupės ugdomoji veikla yra vientisas procesas, neskaidomas į atskirus mokomuosius dalykus;

100.4. grupės mokytojos renkasi ugdomosios veiklos temas, darbo metodus ir formas, atsižvelgiant į savo ugdytinių amžių, jų ir tėvų poreikius bei interesus, pasirengtą Mokyklos ikimokyklinio ugdymo programą. Veiklos planavimas vykdomas pagal vieningą plano formą, aptartą mokyklos metodinės grupės susirinkime pagal Ikimokyklinio, priešmokyklinio amžiaus vaikų ugdymo turinio planavimo tvarkos aprašą, patvirtintą mokyklos direktoriaus 2020-05-07 įsakymu Nr. V1-32;

100.5. ugdymo tvarką reglamentuoja grupės dienos ritmas;

100.6. grupėse dirbančioms mokytojoms skiriamas 36 savaitinių valandų darbo krūvis, iš kurių 3 valandos skiriamos nekontaktiniam darbui;

100.7. ikimokyklinio amžiaus mokiniams, kurie turi specialiųjų ugdymo(si) poreikių, Švietimo centro psichologinės pedagoginės pagalbos ir mokyklos vaiko gerovės komisijos nutarimu teikiama specialioji pagalba.

**IV SKYRIUS**

**MOKINIŲ, TURINČIŲ SPECIALIŲJŲ UGDYMOSI POREIKIŲ (IŠSKYRUS ATSIRANDANČIUS DĖL IŠSKIRTINIŲ GABUMŲ), UGDYMO ORGANIZAVIMAS**

**PIRMASIS SKIRSNIS**

**BENDROSIOS NUOSTATOS**

101. Mokykla, rengdama ir įgyvendindama mokyklos ugdymo planą, užtikrina visų mokinių įtrauktį į švietimą, šalinti kliūtis, dėl kurių mokinys patiria dalyvavimo švietime ir ugdymosi sunkumų, ir teikti būtiną švietimo pagalbą, vadovaujasi Mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2011 m. rugsėjo 30 d. įsakymu Nr. V-1795 „Dėl Mokinių, turinčių specialiųjų ugdymosi poreikių, ugdymo organizavimo tvarkos aprašo patvirtinimo“ ir [Mokyklos švietimo pagalbos teikimo tvarka](https://www.tiskeviciute.kretinga.lm.lt/sites/default/files/media/doc/v1-20_svietimo_pagalbos_tvarka.pdf), patvirtinta mokyklos direktoriaus 2020-03-31 įsakymu Nr. V1-20.

102. Mokykla, formuodama mokyklos, klasės, mokinio ugdymo turinį ir organizuodama bei įgyvendindama ugdymo procesą, vadovaujasi bendrosiomis programomis ir Bendrųjų ugdymo planų nuostatomis ir atsižvelgia į:

102.1. mokinio mokymosi ir švietimo pagalbos poreikius;

102.2. formaliojo švietimo programą;

102.3. mokymosi formą ir mokymo proceso organizavimo būdą;

102.4. švietimo pagalbos specialistų, mokyklos vaiko gerovės komisijos, pedagoginių psichologinių ar švietimo pagalbos tarnybų rekomendacijas.

**ANTRASIS SKIRSNIS**

**INDIVIDUALAUS UGDYMO PLANO RENGIMAS**

103. Mokykla kiekvienam mokiniui, turinčiam specialiųjų ugdymosi poreikių, rengia individualų ugdymo planą, kurio sudėtinė dalis yra pagalbos planas, apimantis pagalbas ir paslaugas ugdymo procese ir kitų specialistų teikiamas pagalbas, didinančias ugdymo veiksmingumą, ir kurio:

103.1. individualų planą mokiniui rengia klasės mokytojas, kuris kartu su dalykų mokytojais ir švietimo pagalbą teikiančiais specialistais, vaiku, jo tėvais (globėjais, rūpintojais) numato ugdymo ir pagalbos tikslus;

103.2. įgyvendinimui sudaryti individualūs tvarkaraščiai, kurie dera su klasės, kurioje mokinys mokosi, tvarkaraščiu, ir užtikrina, kad mokinys gaus ugdymą ir švietimo pagalbą tokia apimtimi, kokią nustato Bendrieji ugdymo planai ir rekomenduoja mokiniui pedagoginė psichologinė ar švietimo pagalbos tarnyba;

103.3. mokyklos nustatytoje formoje, suplanuojama jų įgyvendinimo, stebėsenos ir aptarimo formos bei etapai.

104. Mokykla, rengdama individualų ugdymo planą mokiniui ir vadovaudamasi Bendrųjų ugdymo planų 75 punkte nurodytu pradinio ugdymo dalykų programoms įgyvendinti skiriamų pamokų skaičiumi, esant poreikiui, gali:

104.1. pradinio ugdymo programoje koreguoti iki 20 procentų dalykų programoms įgyvendinti skiriamų metinių pamokų skaičiaus (nemažindama nustatyto mokiniui minimalaus pamokų skaičiaus per savaitę);

104.2. planuoti specialiąsias pamokas ir (ar) didinti pamokų, skirtų ugdymo sričiai, socialinei veiklai, ugdymui profesinei karjerai, medijų ir informaciniam raštingumui, skaičių, siekiant plėtoti asmens kompetencijas ir tenkinti ugdymosi poreikius, daugiau dėmesio skirti bendrųjų kompetencijų ugdymui, meniniam, technologiniam, sveikatos ugdymui;

104.3. keisti specialiųjų pamokų, pratybų ir individualiai pagalbai skiriamų valandų (pamokų) skaičių;

104.4. gali mažinti minimalų privalomą pamokų skaičių besimokantiesiems pagal pradinio ugdymo individualizuotą programą iki 10 procentų Bendrųjų ugdymo planų 75 punkte nurodytų pamokų skaičiaus per metus, didindama neformaliojo vaikų švietimo valandų skaičių;

104.5. keisti pamokų trukmę, dienos ugdymo struktūrą, siekdama individualiame ugdymo plane numatytų tikslų;

104.6. formuoti nuolatines ar laikinąsias grupes, pogrupius iš tų pačių ar skirtingų klasių mokinių;

104.7. vėliau pradėti pirmosios užsienio kalbos mokyti – mokinį, turintį klausos, įvairiapusių raidos, elgesio ir emocijų, kalbos ir kalbėjimo, skaitymo ir (ar) rašymo, intelekto (taip pat ir nepatikslintų intelekto), bendrųjų mokymosi sutrikimų, turintį kochlearinius implantus;

104.8. nemokyti muzikos turinčiojo klausos sutrikimą (išskyrus nežymų);

104.9. nemokyti technologijų turinčiojo judesio ir padėties bei neurologinių sutrikimų (išskyrus lengvus), o vietoj jų mokinys gali rinktis kitus individualaus ugdymo plano dalykus, tenkinančius specialiuosius ugdymosi poreikius, gauti pedagoginę ar specialiąją pedagoginę pagalbą.

105. Esant poreikiui, mokiniui, kuris mokosi pagal bendrojo ugdymo programą, ją pritaikant, mokinio individualus ugdymo planas sudaromas vadovaujantis Bendrųjų ugdymo planų 75 punkte dalykų programoms įgyvendinti nurodomu pamokų skaičiumi, kuris gali būti koreguojamas iki 25 procentų. Bendras pamokų ir neformaliojo švietimo pamokų skaičius gali būti didinamas atsižvelgiant į mokinio galias ir ugdymosi poreikius, specialistų rekomendacijas:

105.1. sutrikusios klausos mokiniui individualus ugdymo planas rengiamas pagal Bendrųjų ugdymo planų 136.1 punktą;

105.2. sutrikusios regos mokiniui individualus ugdymo planas rengiamas pagal Bendrųjų ugdymo planų 136.2 punktą;

105.3. kurčneregiui mokiniui individualus ugdymo planas rengiamas pagal Bendrųjų ugdymo planų 136.3 punktą;

105.4. sutrikusios kalbos ir kitos komunikacijos mokiniui individualus ugdymo planas rengiamas pagal Bendrųjų ugdymo planų 136.4 punktą;

105.5. judesio ir padėties sutrikimų turinčiam mokiniui individualus ugdymo planas rengiamas pagal Bendrųjų ugdymo planų 136.5 punktą;

105.6**.** įvairiapusių raidos sutrikimų turinčio mokiniui individualus ugdymo planas rengiamas pagal Bendrųjų ugdymo planų 136.6 punktą:

105.6**.**1. mokinio, kuris mokosi bendroje klasėje, individualus ugdymo planas sudaromas vadovaujantis Bendrųjų ugdymo planų 75 punktu:

105.6**.**2. mokiniui skiriama mokytojo padėjėjo pagalba;

105.6.3. individualiame ugdymo plane numatoma elgesio prevencijos ir intervencijos būdai, socialinių įgūdžių ugdymo veiklos. Periodiškai (ne rečiau kaip kartą per mėnesį) arba užfiksavus mokinio pažangą ar nustačius, kad ugdymo procese pažanga nedaroma, peržiūrimas ir koreguojamas individualus pagalbos vaikui planas;

105.6.4. mokiniui pritaikyti nuolatinę mokymosi vietą, prireikus naudojant sieneles / širmas, skirtas dėmesiui koncentruoti ugdymo proceso metu, triukšmui mažinti. Įrengiama kiek įmanoma labiau nuo triukšmo izoliuota erdvė klasėje ar už klasės ribų, kurioje įvairiapusių raidos sutrikimų turinčiam mokiniui būtų sudaromos galimybės pertraukai veiklos metu ar esant emocinio nestabilumo būklei;

105.6.5. rengiant individualų ugdymo planą, mokytojai bendradarbiauja su švietimo pagalbos specialistais, gauna nuolatinę pagalbą ir paramą taikyti elgesio vertinimo instrumentus netinkamo elgesio priežastims nustatyti bei reikalingų įgūdžių ugdymo strategijoms parinkti;

105.6.6. siekiant atsižvelgti į individualius mokinio gebėjimus ir raidos specifiką, klasės mokytojas numato mokymo medžiagos pateikimo būdus (vaizdiniu, garsiniu ir kt.) ir kaip įtraukti mokinį į veiklas pagal jo pomėgius, kaip naudoti vizualines užuominas ugdymo procese ir jo mokymosi vietoje, pasirenka individualiame ugdymo plane numatytą mokymosi pasiekimų vertinimo ir individualios pažangos stebėjimo formą;

105.6.7. sudarant tvarkaraščius individualiam ugdymo planui įgyvendinti, užtikrinamos sąlygos ugdomosios veiklos metu daryti fizinio aktyvumo pertraukas, jų metu pagal galimybes panaudojant specialias priemones (minkštasuolius, balansavimo, supimosi priemones ir kt.);

105.6.8. užtikrinama, kad bus taikomi vizualinio struktūravimo metodai ir priemonės pamokų ir pertraukų metu (struktūruoti erdves, veiklas, pamokas, pertraukas, užduotis, naudoti vaizdinę dienotvarkę, pasirinkimų lenteles ir kt.) bei teikiama kita vizualinė pagalba (pvz., naudoti atgalinius laikmačius).

106. Bendrojo ugdymo dalykų programas pritaiko mokytojas, atsižvelgdamas į mokinio gebėjimus ir galias, specialiojo pedagogo ir (ar) kitų vaiko gerovės komisijos narių rekomendacijas.

**TREČIASIS SKIRSNIS**

**MOKINIŲ, TURINČIŲ SPECIALIŲJŲ UGDYMOSI POREIKIŲ, MOKYMOSI PASIEKIMŲ IR PAŽANGOS VERTINIMAS**

107. Mokinio, kuris mokosi pagal bendrojo ugdymo programą, mokymosi pasiekimai ir pažanga vertinami pagal bendrosiose programose numatytus pasiekimus ir vadovaujantis teisės aktais, reglamentuojančiais bendrąjį ugdymą ir mokinio pasiekimų ir pažangos vertinimą.

108. Mokinio, kuriam bendrojo ugdymo programa pritaikoma, mokymosi pažanga ir pasiekimai ugdymo procese vertinami pagal mokinio individualiame ugdymo plane numatytus individualios pažangos keliamus tikslus, kurie yra suderinti su Bendrosiose programose numatytais pasiekimais, aptarus su mokiniu, jo tėvais (globėjais, rūpintojais), švietimo pagalbą teikiančiais specialistais, kokiais aspektais bus pritaikomas ugdymo turinys (ko sieks ir mokysis mokinys, kaip bus mokoma(si), kokie bus mokinio mokymosi pasiekimų vertinimo ir pa(si)tikrinimo būdai, kokiomis mokymo(si) priemonėmis bus naudojamasi).

109. Mokinio, kuris mokosi pagal individualizuotą pradinio ugdymo ir individualizuotą pagrindinio ugdymo programą arba socialinių įgūdžių ugdymo programą, mokymosi pasiekimai vertinami pagal Mokyklos specialiojo ugdymo klasių mokinių individualios pažangos stebėjimo, fiksavimo ir vertinimo tvarką, patvirtintą mokyklos direktoriaus 2020-04-10 įsakymu Nr. V1-24. Susitarimai priimami, atsižvelgiant į mokinio galias ir vertinimo suvokimą, specialiuosius ugdymosi poreikius, numatomą pažangą, tėvų (globėjų, rūpintojų) pageidavimus.

**KETVIRTASIS SKIRSNIS**

**ŠVIETIMO PAGALBOS MOKINIUI, TURINČIAM SPECIALIŲJŲ UGDYMOSI POREIKIŲ, TEIKIMAS**

110. Švietimo pagalbą mokiniui Mokykloje, vadovaujantis [Mokyklos švietimo pagalbos teikimo tvarka](https://www.tiskeviciute.kretinga.lm.lt/sites/default/files/media/doc/v1-20_svietimo_pagalbos_tvarka.pdf), patvirtinta mokyklos direktoriaus 2020-03-31 įsakymu Nr. V1-20, užtikrina mokykla.

111. Švietimo pagalba, ją teikiantys specialistai, tikslai ir intensyvumas mokiniui numatyti mokinio pagalbos plane.

112. Švietimo pagalbą teikiantys specialistai padeda įveikti mokymosi sunkumus, šalindami priežastis, dėl kurių mokinys patiria mokymosi sunkumų ir susiduria su kliūtimis dalyvauti ugdymo procese, bendradarbiaudami dirba komandose kartu su mokytojais ir kitais specialistais, teikiančiais pagalbą mokiniui, mokinio tėvais (globėjais, rūpintojais), teikia konsultacinę pagalbą ir įgalina mokinio tėvus (globėjus, rūpintojus), kitus, teikiančius paslaugas ir pagalbas, padėti mokiniui ugdytis, sudaryti sąlygas mokytis ir užtikrinti jo gerovę.

113. Švietimo pagalba mokiniui teikiama laikinai ar pastoviai ugdymo proceso metu ar pasibaigus ugdymo procesui, konsultuojant mokinį, atsižvelgiant į individualiame ugdymo plane keliamus ugdymo(si) tikslus, pagalbą teikiančių specialistų funkcijas ir mokinio reikmes. Siekiant įtraukties į ugdymo procesą ir teikiant pagalbą pamokoje, klasėje pasirenkami kuo mažiau stigmatizuojantys ugdymo ir švietimo pagalbos teikimo būdai.

114. Švietimo pagalbos teikimo formos parenkamos mokiniui individualiai, jos gali būti specialiosios pamokos, pratybos, konsultacijos, pagalba ugdymosi veiklose ir kt.:

114.1. specialioji pamoka, skirta mokymosi sunkumams ar sutrikimams, kylantiems dėl įgimtų ar įgytų sutrikimų, įveikti, išskirtiniams mokinio gabumams ugdyti;

114.2. specialiosios pratybos, skirtos švietimo veiksmingumui didinti, įgimtiems ar įgytiems sutrikimams kompensuoti, gebėjimams ir galioms plėtoti, kurios vykdomos individualiai ar grupėmis (2–8 mokiniai).

**PENKTASIS SKIRSNIS**

**MOKINIŲ, TURINČIŲ SPECIALIŲJŲ UGDYMOSI POREIKIŲ, MOKYMAS NAMIE**

115. Mokinio, turinčio specialiųjų ugdymosi poreikių, mokymą namie savarankišku ar nuotoliniu mokymo proceso organizavimo būdu organizuoja mokykla pagal vaiko gerovės komisijos ir pedagoginės psichologinės ar švietimo pagalbos tarnybos, gydytojų rekomendacijas, sudariusi mokinio individualų ugdymo planą mokymosi namie laikotarpiui:

115.1. mokiniui, kuris mokosi pagal pritaikytą pradinio ugdymo programą, vadovaujantis Bendrųjų ugdymo planų 57–62 ir 75 punktais:

115.1. galima skirti 70 ir daugiau pamokų per dvejus mokslo metus specialiosioms pamokoms ar specialiajai pedagoginei pagalbai teikti;

115.2. mokiniui, turinčiam vidutinį, žymų ir labai žymų intelekto sutrikimą, pagal pradinio ugdymo individualizuotą programą, skiriant 560 pamokų per dvejus mokslo metus (8 pamokas per savaitę), iš jų ne mažiau kaip 70 pamokų per dvejus mokslo metus galima skirti specialiosioms pamokoms ar specialiajai pedagoginei pagalbai teikti;

115.3. mokiniui, turinčiam judesio ir padėties sutrikimų, galima skirti 70 ir daugiau pamokų per dvejus mokslo metus skirti gydomajai mankštai.

116. Mokinio, kuris mokosi pagal individualizuotą pradinio ugdymo ir individualizuotą pagrindinio ugdymo programą, mokymas namie organizuojamas vadovaujantis Bendrųjų ugdymo planų 57–62, 75 punktais ir 6 priedu. Mokyti namie skiriamos 296 valandos per metus:

116.1. iki 74 pamokų per metus galima skirti specialiosioms pamokoms ar specialiosioms pratyboms;

116.2. mokiniui, turinčiam judesio ir padėties sutrikimų, rekomenduojama iki 74 pamokų per metus skirti gydomajai mankštai.

**V SKYRIUS**

**PRADINIO UGDYMO INDIVIDUALIZUOTOS, PAGRINDINIO UGDYMO INDIVIDUALIZUOTOS PROGRAMOS IR SOCIALINIŲ ĮGŪDŽIŲ UGDYMO PROGRAMOS ĮGYVENDINIMAS**

**PIRMASIS SKIRSNIS**

**BENDROSIOS NUOSTATOS**

117. Mokiniui, kuris mokosi pagal pradinio ugdymo individualizuotą, pagrindinio ugdymo individualizuotą programą, individualus ugdymo planas sudaromas, atsižvelgiant į mokinio individualaus ugdymo pagalbos planą, galias ir gebėjimus, kylančius dėl intelekto sutrikimo (nežymaus, vidutinio, žymaus ar labai žymaus), mokymosi formą, mokymo organizavimo būdą, ugdymą įgyvendinančios mokyklos ar klasės paskirtį.

118. Socialinių įgūdžių ugdymo programa, įgyvendinama mokyklos klasėje, skirtose specialiųjų ugdymosi poreikių turintiems mokiniams, mokiniui rengiama, atsižvelgiant į pedagoginės psichologinės tarnybos rekomendacijas. Kiekvienam vaikui sudaromas individualus ugdymo planas, atsižvelgiant į ugdymo tikslus, mokinio turimą mokymosi patirtį, polinkius, individualius ugdymosi poreikius ir į reikiamą mokymosi pagalbą.

119. Esant poreikiui, Mokykla gali organizuoti specialiųjų klasių, skirtų intelekto sutrikimą turintiems mokiniams, mokinių užimtumą ir per mokinių atostogas.

**ANTRASIS SKIRSNIS**

**PRADINIO UGDYMO INDIVIDUALIZUOTOS PROGRAMOS ĮGYVENDINIMAS**

120 Mokiniui, kuris mokosi jungtinėje specialiojo ugdymo klasėje pagal pradinio ugdymo individualizuotą programą, ugdymo planas sudaromas vadovaujantis ugdymą organizuojant pagal veiklos sritis Bendrųjų ugdymo planų 6 priedo 6 punkto lentelėje nurodytą pamokų skaičių:

120.1. mokiniui, turinčiam kompleksinių sutrikimų, kurių derinio dalis yra intelekto sutrikimas, ugdymo plane skiriama specialiųjų pamokų sutrikusioms funkcijoms lavinti ir individualiai ar grupinei specialiajai pedagoginei pagalbai teikti;

120.2. mokiniui, turinčiam įvairiapusių raidos sutrikimų (autizmas ir kt.), rengiant mokinio individualų ugdymo planą skiriama 35 ir daugiau pamokų per metus (1 ir daugiau pamokų per savaitę) komunikacijai ir kalbos suvokimui didinti, sunkumams socialinėse situacijose įveikti ir socialiniams ryšiams formuoti, sensorinėms problemoms spręsti, kitiems įgūdžiams, reikalingiems socialinei įtraukčiai formuoti, dienotvarkei rengti ir jos laikymosi įgūdžiams formuoti;

120.3. esant poreikiui, neformalųjį vaikų švietimą organizuoti ir per mokinių atostogas (išskyrus vasaros atostogas);

120.4. ugdymo veiklos mokytojo nuožiūra jungiamos, keičiamos, atsižvelgiant į mokinio poreikius, sveikatos būklę, kitų ugdymo ir švietimo pagalbos teikimo procese dalyvaujančių specialistų rekomendacijas;

120.5. mokiniui, sergančiam cerebriniu paralyžiumi ar turinčiam vidutinių, sunkių ar labai sunkių judesio ir padėties sutrikimų, gydomojo fizinio ugdymo pratyboms skiriama ne mažiau kaip 70 pamokų per metus kiekvienam mokiniui;

120.6. mokiniui, turinčiam kalbėjimo ir kalbos sutrikimų, individualioms ir grupinėms specialiosioms, logopedo pratyboms 1–4 klasėse skiriama 35 ir daugiau pamokų per metus (1 pamoką per savaitę), jas išdėstant tolygiai ar pagal mokinio poreikius, specialistų rekomendacijas, mokyklos vaiko gerovės komisijos rekomendacijas, kreipiantis mokytojui, kuris moko vaiką.

**TREČIASIS SKIRSNIS**

**PAGRINDINIO UGDYMO INDIVIDUALIZUOTOS PROGRAMOS ĮGYVENDINIMAS**

121. Mokiniui, kuris mokosi jungtinėje specialiojo ugdymo klasėje pagal pagrindinio ugdymo individualizuotą programą dėl vidutinio, žymaus ir labai žymaus intelekto sutrikimo, ugdymo planas rengiamas ugdymo veiklomis, vadovaujantis Bendrųjų ugdymo planų 6 priedo 9 punkto lentelėje nurodytą pamokų skaičių:

121.1. mokiniui, bendraujančiam alternatyviuoju būdu, specialiosioms pratyboms 5–10 klasėse skiriama 37 pamokos per metus. Tarties, kalbos ir komunikacijos lavinimo specialiosios pratybos integruojamos į komunikacinės ir pažintinės veiklos pamokas;

121.2. mokiniui, dėl cerebrinio paralyžiaus turinčiam judesio ir padėties sutrikimų (išskyrus lengvus), gydomosios kūno kultūros specialiosioms pratyboms skiriamos ne mažiau kaip 74 pamokos per metus;

121.3. mokiniui, turinčiam kompleksinių negalių, elgesio ir emocijų, kalbos ir kalbėjimo sutrikimų, specialiosioms pratyboms 5–10 klasėse skiriamos ne mažiau kaip 37 pamokos per metus naudojimosi kompiuteriu ir specialiosiomis mokymosi priemonėmis įgūdžiams formuoti, pažinimo funkcijoms lavinti, kalbiniams ir komunikaciniams gebėjimams ugdyti.

**KETVIRTASIS SKIRSNIS**

**SOCIALINIŲ ĮGŪDŽIŲ UGDYMO PROGRAMOS ĮGYVENDINIMAS**

122. Mokiniui, kuris mokosi jungtinėje socialinių įgūdžių klasėje pagal socialinių įgūdžių ugdymo programą, ugdymo planas rengiamas vadovaujantis Bendrųjų ugdymo planų 6 priedo 15 punkto lentelėje nurodytą pamokų skaičių pagal veiklas, atsižvelgiant į mokinio galias, pritaikant ugdymo turinį mokinio specialiesiems ugdymosi poreikiams ir individualiam ugdymo planui įgyvendinti:

122.1. įvairių socialinio ugdymo, technologinio (darbinio) ugdymo ir (ar) savarankiškumo ugdymo veiklų pamokų skaičių galima keisti, atsižvelgiant į mokinių gebėjimus, mokyklos galimybes, tėvų (globėjų, rūpintojų) ir mokinių pageidavimus. Veiklos gali būti keičiamos dalykais, atsižvelgiant į mokinio galias ir gebėjimus;

122.2. įgyvendindama socialinio ugdymo veiklas, mokykla ieško šioms veikloms organizuoti visuomenei pritaikytų universalaus dizaino, atvirų, socialinėje erdvėje esančių aplinkų, socialinių partnerių, galinčių sudaryti sąlygas šioms veikloms vykdyti, taip pat, bendradarbiaudama su kitomis mokyklomis ir įstaigomis, vykdyti šias veiklas;

122.3. logopedo arba kitoms specialiosioms pratyboms skiriama iki 74 pamokų per metus;

122.4. individualioms sveikatos ugdymo pratyboms skiriama iki 74 pamokų per metus mokiniui, sergančiam cerebriniu paralyžiumi, turinčiam judesio ir padėties sutrikimų;

122.5. veiklos gali būti integruojamos, jungiamos, keičiamos, siūlomos naujos, atsižvelgiant į mokinių ugdymosi poreikius, sąlygas, dėl kurių koreguojamas ugdymo procesas.

**PENKTASIS SKIRSNIS**

**PRADINIO UGDYMO INDIVIDUALIZUOTOS, PAGRINDINIO UGDYMO INDIVIDUALIZUOTOS PROGRAMOS IR SOCIALINIŲ ĮGŪDŽIŲ UGDYMO PROGRAMOS SKIRIAMŲ PAMOKŲ SKAIČIUS**

123. Pradinio ugdymo individualizuotos, pagrindinio ugdymo individualizuotos programos ir socialinių įgūdžių ugdymo programos įgyvendinimas reglamentuojamas Bendrųjų ugdymo planų 6 priedu.

124. Minimalus pamokų skaičius jungtinių specialiojo ugdymo klasių pradinio ugdymo individualizuotai, pagrindinio ugdymo individualizuotai, socialinių įgūdžių ugdymo ir neformaliojo švietimo programoms grupinio mokymosi forma kasdieniu ar nuotoliniu mokymo proceso organizavimo būdu įgyvendinti per dvejus mokslo metus:

|  |  |  |  |  |  |  |  |
| --- | --- | --- | --- | --- | --- | --- | --- |
| Nr. | Klasės  Veiklos  sritys, dalykai | Specialiojo ugdymo jungtinės klasės, ugdymo metai | | | | | Iš viso ugdymo valandų pagal ugdymo planą |
| Pradinio ugdymo programa  (1)  „Mįsliukai“ | Pradinio ugdymo programa  (3,4)  „Ąžuolėlis“ | Pagrindinio ugdymo programa  (5,6,7,8)  „Spindulėlis“ | Pagrindinio ugdymo programa  (8,9,10)  „Gintarėlis“ | Socialinių įgūdžių ugdymo programos  (I, III m.)  „Gandriukai“ |
| 1. | Dorinis ugdymas (etika) | 1 (35) | 1 (35) | 1 (37) | 1 (37) | 1 (37) | 5 (181) |
| 2. | Komunikacinė veikla | 4 (140) | 4 (140) | 3 (111) | 3 (111) | 2 (74) | 16 (576) |
| 3. | Orientacinė veikla | 3 (105) | 3 (105) | 2 (74) | 2 (74) | 1 (37) | 11 (395) |
| 4. | Pažintinė veikla | 3 (105) | 3 (105) | 3 (111) | 2 (74) | 2 (74) | 13 (469) |
| 5. | Informacinės technologijos | - | - | 1 (37) | 1 (37) | 2 (74) | 4 (148) |
| 6. | Meninė veikla | 2 (70) | 2 (70) | 2 (74) | 2 (74) | 2 (74) | 10 (362) |
| 7. | Muzikinė veikla | 2 (70) | 2 (70) | 2 (74) | 2 (74) | 2 (74) | 10 (362) |
| 8. | Teatriniai žaidimai | - | - | 1 (37) | 1 (37) | 2 (74) | 4 (148) |
| 9. | Šokis | 1 (35) | 1 (35) | 1 (37) | 1 (37) | 2 (74) | 6 (218) |
| 10. | Fizinė veikla | 2 (70) | 2 (70) | 2 (74) | 2 (74) | 2 (74) | 10 (362) |
| 11. | Technologijos (mityba, buities kultūra, savitvarka, namų aplinkos tvarkymas ir kt.) | 1 (35) | 1 (35) | 1 (37) | 2 (74) | 4 (148) | 9 (329) |
| 12. | Gydomoji fizinė veikla | 1 (35) | 1 (35) | 1 (37) | 1 (37) | 2 (74) | 6 (218) |
| Iš viso ugdymo valandų skaičius klasei | | 20 (700) | 20 (700) | 20 (740) | 20 (740) | 24 (888) | 104  (3768) |
| Pamokos mokinių individualiems ugdymosi poreikiams tenkinti: | | | | | | | |
| Gydomosios fizinio ugdymo individualios pratybos | | 4 (140) | 5 (175) | 4 (148) | 4 (148) | 4 (148) | 21  (759) |
| Specialiosios individualios pratybos | | 5 (175) | 5 (175) | 6 (222) | 6 (222) | 4 (148) | 276  (942) |
| Neformalusis švietimas | | 2 (70) | 2 (70) | 2 (74) | 2 (74) | 2 (74) | 10 (362) |
| Iš viso: | | 31 (1085) | 32 (1120) | 32 (1184) | 32 (1184) | 34 (1258) | 161  (5831) |
| Mokymas namuose | |  | | | | | 8 (296) |
| Iš viso ugdymo valandų pagal ugdymo planą mokykloje: | | | | | | | 169  (6127) |

SUDERINTA SUDERINTA

Kretingos Marijos Tiškevičiūtės mokyklos Kretingos rajono savivaldybės

tarybos 2021 m. rugpjūčio 27 d. posėdžio administracijos direktorius

protokolu Nr. V2-3

Egidijus Viskontas

2021-

Kretingos Marijos Tiškevičiūtės mokyklos 2021–2022 ir 2022–2023 mokslo metų ikimokyklinio, priešmokyklinio, pradinio ugdymo ir pagrindinio ugdymo programų ugdymo plano

1 priedas

**PRADINIO UGDYMO, INDIVIDUALIZUOTŲ PRADINIO, PAGRINDINIO IR SOCIALINIŲ ĮGŪDŽIŲ UGDYMO ORGANIZAVIMAS KARANTINO, EKSTREMALIOS SITUACIJOS, EKSTREMALAUS ĮVYKIO AR ĮVYKIO, KELIANČIO PAVOJŲ MOKINIŲ SVEIKATAI IR GYVYBEI, LAIKOTARPIU** **AR ESANT APLINKYBĖMS MOKYKLOJE, DĖL KURIŲ UGDYMO PROCESAS NEGALI BŪTI ORGANIZUOJAMAS KASDIENIU MOKYMO PROCESO ORGANIZAVIMO BŪDU**

1. Karantino, ekstremalios situacijos, ekstremalaus įvykio ar įvykio (ekstremali temperatūra, gaisras, potvynis, pūga ir kt.), keliančio pavojų mokinių sveikatai ir gyvybei, laikotarpiu (toliau – ypatingos aplinkybės) ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu, ugdymo procesas gali būti koreguojamas arba laikinai stabdomas, arba organizuojamas nuotoliniu mokymo proceso organizavimo būdu (toliau – nuotolinis mokymo būdas).

2. Ekstremali temperatūra mokyklos ir (ar) gyvenamojoje teritorijoje:

2.1. minus 20 °C ar žemesnė – 1–4 ir 5 klasių mokiniams;

2.2. minus 25 °C ar žemesnė – 6–10, socialinių įgūdžių klasių mokiniams;

2.3. 30 °C ar aukštesnė – 5–10, socialinių įgūdžių klasių mokiniams.

3. Mokyklos vadovas, nesant valstybės, savivaldybės lygio sprendimų dėl ugdymo proceso organizavimo esant ypatingoms aplinkybėms ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu, gali priimti ugdymo organizavimo sprendimus:

3.1. mažinančius / šalinančius pavojų mokinių sveikatai ir gyvybei;

3.2. laikinai stabdyti ugdymo procesą, kai dėl susidariusių aplinkybių mokyklos aplinkoje nėra galimybės jo koreguoti ar tęsti ugdymo procesą grupinio mokymosi forma kasdieniu mokymo proceso organizavimo būdu nei grupinio mokymosi forma nuotoliniu mokymo būdu, pvz., sutrikus elektros tinklų tiekimui ir kt., ugdymo procesas mokyklos vadovo sprendimu gali būti laikinai stabdomas 1–2 darbo dienas. Jeigu ugdymo procesas turi būti stabdomas ilgesnį laiką, mokyklos vadovas sprendimą dėl ugdymo proceso stabdymo derina su savivaldybės vykdomąja institucija ar jos įgaliotu asmeniu;

3.3. ugdymo procesą ar jo dalį organizuoti nuotoliniu mokymo būdu, kai nėra galimybės tęsti ugdymo proceso ar jo dalies grupinio mokymosi forma kasdieniu mokymo proceso organizavimo būdu. Mokyklos vadovas sprendimą ugdymo procesą ar jo dalį organizuoti nuotoliniu mokymo būdu prima Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo, patvirtinto Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049 „Dėl Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“, nustatyta tvarka.

4. Valstybės, savivaldybės lygiu ar mokyklos vadovo sprendimu ugdymo procesą ar jo dalį organizuojant nuotoliniu mokymo būdu, mokykla:

4.1. priima sprendimus ugdymo procesui nuotoliniu mokymo būdu organizuoti, atsižvelgdama į mokyklos ugdymo plane numatytas gaires nuotoliniam mokymo procesui organizuoti, Bendrųjų ugdymo planų nuostatas;

4.2. vadovaujasi Mokymo nuotoliniu ugdymo proceso organizavimo būdu kriterijų aprašu, patvirtintu Lietuvos Respublikos švietimo, mokslo ir sporto ministro 2020 m. liepos 3 d. įsakymu Nr. V-1006 „Dėl Mokymo nuotoliniu ugdymo proceso organizavimo būdu kriterijų aprašo patvirtinimo“;

4.3. įvertina, ar visi mokiniai gali dalyvauti ugdymo procese nuotoliniu mokymo būdu. Išsiaiškinus, kad mokinio namuose nėra sąlygų mokytis, sudaromos sąlygos mokytis mokykloje, jeigu mokykloje nėra aplinkybių, kurios keltų pavojų mokinio gyvybei ir sveikatai. Nesant galimybių ugdymo proceso organizuoti mokykloje, ugdymo proceso organizavimas laikinai perkeliamas į kitas saugias patalpas;

4.4. susitaria dėl mokinių emocinės sveikatos stebėjimo, taip pat mokinių, turinčių specialiųjų ugdymosi poreikių, ugdymo specifikos ir švietimo pagalbos teikimo;

4.5. įgyvendindama ugdymo programas, ne mažiau kaip 80 procentų ugdymo procesui numatyto laiko (per savaitę ir (ar) mėnesį) skiria sinchroniniam ugdymui ir ne daugiau kaip 20 procentų – asinchroniniam ugdymui. Nepertraukiamo sinchroninio ugdymo trukmė – iki 90 min.;

4.6. pertvarko pamokų tvarkaraštį, pritaikydama jį ugdymo procesą organizuoti nuotoliniu mokymo būdu: konkrečios klasės tvarkaraštyje numato sinchroniniam ir asinchroniniam ugdymui skiriamas pamokas;

4.7. pritaiko pamokos struktūrą sinchroniniam ir asinchroniniam ugdymui, atsižvelgdama į mokinių amžių, dalyko programos ir ugdymo programos ypatumus;

4.8. susitaria dėl mokymosi pagalbos mokiniui teikimo būdų ir savalaikiškumo, dėl užduočių, skiriamų atlikti namuose toje pačioje klasėje, apimties, pobūdžio, dėl mokymosi krūvių stebėsenos ir jų koregavimo, grįžtamosios informacijos teikimo, dėl mokinio darbotvarkės nustatymo, atsižvelgdama į mokinių amžių;

4.9. numato mokinių ir jų tėvų (globėjų, rūpintojų) informavimo būdus;

4.10. paskiria asmenį (-is), kuris (-ie) teiks bendrąją informaciją apie ugdymo proceso organizavimo tvarką, švietimo pagalbos teikimą, komunikuos kitais aktualiais švietimo bendruomenei klausimais tol, kol neišnyksta ypatingos aplinkybės ar aplinkybės, dėl kurių ugdymo procesas mokykloje negalėjo būti organizuojamas kasdieniu būdu. Informacija apie tai skelbiama mokyklos tinklalapyje;

4.11. numato planą, kaip pasibaigus ypatingoms aplinkybėms sklandžiai grįžti prie įprasto ugdymo proceso organizavimo;

4.12. numato, kaip, esant poreikiui, dalį – ugdymo proceso organizuoti nuotoliniu mokymo būdu ir dalį grupinio mokymosi forma kasdieniu mokymo proceso organizavimo būdu.

4.13. atskirų dalykų mokymuisi, esant poreikiui, perskirstyti klases ir sudaryti laikinąsias grupes iš paralelių klasių mokinių arba apjungti ne daugiau nei dviejų gretimų klasių mokinius.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_